url: =Zo Phualva Vol 08, Issue 01: Upna Hanga Diktanna—Romans 1-4 - Zomi Adventist Innkuan\nUpna Hanga Diktanna—Romans 1-4 (Khen 1na)\nZomi Christian pawlpite lakah buailuatnapi ahihloh hangin, Adventist sungah kikupna omsialin, diktanna ngahzia tawh kisai mimal pomdan kibangkim zolo ahihna ong dawkgeihgeih theizel hi. Ahangpen Sabbath, thukham thu, le Adventist bek Pasian pawlpi man hi, cih thute in alungsim sunguh ah zungkha lua ahihmanin, thu dangteng tua in kaipan sak gawpkha uh hi. Tua bang lungsim tawh lungmuangkha uha, upna hangbekin dikna kingah hi cihthu pomhaksa thei uh hi.\nPasian in ateltuam Judahte danpia, akhutzat Babylon zonglah susia veve, cih dinmun ah Pasian gamtatzia pen Habbakuk adingin telhamsa ahihmanin, lungsim buaina lian mahmah khat suak hi. Tua bang laitakin, akim ah bangbang apiang zongin Pasian tungah a upna, amuanna, le akingakna pen khahsuah tuanlo-a anuntakpih cinten ding athupi pen ahi hi. Tua hunlaitaka ong gingkhia kammal pen “Sawtlo in hong tangtung ding ahihmanin, azia ol hangin ngak in,. . . . midik in upna tawh anungta ding hi” cih ahi hi. Kim le pam ah bangbang piangin tuakkha phial talehang Pasian tungah, mimal upna le muanna hoisak le khahsuah tuan peuhmah lo-a nuntak ding, Paul in Romans alian 1 sunga agen midikte nuntakzia ding upna acihpen ahi hi. Diktang cihciangin mimawhpa pen a upna hang tawh Pasian in midikin pompah hi cihna hi. Tua dinmun ngah nadingin upna simloh Pasian in kalh masak bangmah neilo hi. Jesus in ei mawhna teng Ama tungah kisuan-a, Ama dikna teng eitungah ong pia hi.\n~ Pr Kham Khen Pau\nA KILAMEN A LAMDANG AKSI KHAT:\n“Khuamial tawh ki leh bulh in azah li a tangpha zaw aksi khat, meilom kitam kal vangah hong kisal suk hi. Tua in midik te adinga lungdamna leh Pasian upadi (thukham) palsat te adinga hehna nasia hong gen suk hi. Khris adinga na khempeuh ataan mite, tu in Topa kulhpi sungah kikem ta hi. Amaute kisittel zo a, thumaan mudahte leh leitung te mai ah, amau ading a asipa adingin amuanhuai mite mai ah, alamdang kikhelna piang hi. Mihing dawi a suakte ukna gilo, khuamial sung panin thakhat a gupkhiat na angah uh hi. A maikhing, lungkham hunlap a hong huhpa hi. Tua ahih ciangin leitung kiinkhia in, mual te tuipi sungah ki paai ta leh, tui te so in hawk ta leh, mualte kilok in telawt ta leh, ih lau kei ding hi.” Ci uh hi. GC 638, 639.\n“Van panin Pasian aw ki za a, Zeisu hong pai ding ani leh anai agen khia ta hi. Tua pen, Ama mite tunga, akip thuciam gup khiatna ding thu ahihi. Vanging ngaih penpen bangin A aw in leitung akiim vial hi. Pasian Israel te in dingin angai uh hi. A mitte uh vanlam angat uh hi. A maitang te uh ama vangliatna tawh ataang hi. Sinai mual pana hong kumsuk lai a, Mosi maitang bang ahihi. Migilote in amau maitang a en thei kei uh hi. A Sabbath siantho sakna tawh, Pasian azahtak mite thupha kipiakna ginga, zawhna awngaihpi akiko hi.\nNUNTAKNA KUMPIPA, MINTHANG MEILOM IN KIIMUUM\n“A sawtlo in nisuahna lam panin meivom lomno khat hong kilang a, mihing khut peek phel cia bangin kimu hi. Tua meii in Gumpa kiim uum mei pen hi a, agam la pi panin khuamial laka avanglian bang ahihi. Pasian mite in, hih pen, Mihing Tapa hi cih a thei uh hi. Leitung lam hong naih semsem pen dai khipkhep in a en uh hi. Hong nai semsem a, tang semsem in, vang nei semsem hi.\nMeei paak lompi hong hi a, akangtum thei meikuang bang minthan’na nuai phah in, a tungah thuciam Sakhituihup in kualkhum a, a thahat galzopa Zeisu hong tuang suk a… tua anungta meei lom hong nai semsem pen, en ciat uh a, nuntakna Kumpipa, mittang khempeuh in amu ciat uh hi.” “Midikte in liing liang in awng uh a, “Kua in ding thei ding hiam? ci uh hi. Vantung mite lasakna khawl phot in, tawm vei sung gamdai hi. Tua ciangin Zeisu aw, kiza a, “Ka hehpihna in nang ading in kicing hi” ci hi. Midikte maitang in lungdamna tawh taang a, alungsim uh nopna tawh akidim hi. Vantung mite in a aw uh sangsak zaw in, lasa kik leuleu uh a, leitung tawh hong kinai zaw suk lai uh hi.” GC 640, 641.\nCidamna: Zateep Siatna\nZakhu sungah dat nam (4000) val bang kihel hi. Tua lak panin mihingte hong susia thei Nicotine, Carbomonoxide, Benzene, Amonia cih bang datte zong kihel hi.\nZateep (ahk) Zakhu diikkhak (gtn; innkuan sungah zatep om, Zatepte tawh tukhawm etc..) na pan akingah thei natna te:\n1. Lungtang sihui neu natna,\n2. Thakhat thu-in lungtang kisai khawlsak thei,\n3. Kam cancer,\n4. Lei cancer,\n5. Gawl cancer (အစာပြွန် ကင်ဆာ၊ လေပြွန် ကင်ဆာ),\n6. Zun kholna cancer (ဆီးအိမ်ကင်ဆာ) leh adang cancer tuamtuamte piangsak hi.\n1. Pasal zateepte\n-Gim baih deuh\n-Ta nei theilo\n-Nupa hun zatkhopna ah nawng kaisak hi. (Impotency)\n2. Numei zateepte\n– Nausia thei\n– Kha cinglo-in nausuak thei\n– Pound(lb) cinglo nausuak thei\n– Siluang natna ngah thei (သွေးလွန်)\n– Naupaai ciang naungek khangna zekai thei\nZateepna in cidamna hong susia, sum leh paai hong beisak bek thamlo lawm leh gual tawh ikholhna-ah zong hong nawngkaisak ahih manin a tep ngeilote’n kisinkha peuhmah lo-in a teep theite’n zong damdamin khiam aa, ngawl ding thupi mahmah hi. Na pumpi, na zi/pasal, na tate na it taktak leh tu-a kipan zateep khawl ta in!\nZo Phualva Thupuak – Vol 08, Issue 01 by DavidLian on Scribd\nPrev post Zo Phualva Thupuak Vol 07, Issue 26\nNext post PASIAN THEIH TELNA


timestamp: atn

url: =Charity Begins At Home (Inn Gua Hah Masa Ding) ~ Hau Za Cin :: ZOMI DAILY\nposted on 17 April 2016 at 7:00 am Lomkholna: Article, Hauzacin\nZomi Paunak ah, “Inn gua hahlo a gam gua hah” cih na nei uh hi. Zomi i cih eite ihi hi. A gennop pen in “Inn gua hah masa ding” cihna hi. Inn gua acih uh ciang Zomi upate in inn kiim ah a kicing guate a cihna uh ahi hi. Gua akisap ciangin gamsungah a po te sangin olno taka akisat thei ziau inn kiim a te manpha zaw hi, cihna hi. Inn kim ah a kisuan guate pen a nei om diudeu a, a neite kiang pan kingen in kizang thei hi.\nTua bek hilo in Zomi te nuntakna ah gua pen a thupi mahmah, paunak ah zong na kizang kawikawi hi. A kizang theite a omloh ciang a taang ding khat om teitei cihna in, “Sing omlohna ah zong gua kizang” cih bangin na ‘gua’ (bamboo) pen paunak ah na zang uh hi. Chinese te in zong gua pen thupi sim mahmah ahih ciangin Chinese te tawh i kinaihna khat teitei bel (i theih nawnloh hang) om pelmawh ding hi.\nZomi upate in leitung mipil te ngaihsut dan mahin thu na ngaihsun thei uh, thu na mu mahmah uh ahih manin amau nuntakna mawlcik, singnuai gammual ah sa leh gal lak ah a nuntak uh hangin ‘nuntakna a manphatna’ (life value) pen na mu cian mahmah uh hi cih kithei hi. Nuntakna a manpha, nuntakna kicing, nuntakna man nei a cihte uh pen amau nuntakna in a innkuan sung, a veng sung, a khua sung leh a gam leh mite adingin a manpha ahi ding hi cih na tel uh hi. Tua sungah a masa penpen dingin eimah ciat i kikepzawh phot kul cih na tel mahmah uh hi.\nMipilte in, ‘mizawng te adingin a hoihlo penpen in na gamtat theihdan nam khat bek om hi, tua pen – nang zong mizawng na suak suk ciang ahi hi,’ na ci uh hi. Mizawngte huh nuamlua kisa in na neih leh lam teng khempeuh hawmkhia khin dingin nang zong mizawng suak lecin tua pen mizawngte adingin a zakdah huai penpen ahi hi cihna hi. Mite huh ding mikhat, innkuan khat kibehlap ahih manin amau zawnna a behlap suak cihna hi.\nTua manin Zomi kua hiam cih tel mahmah phot ding. Zomi maban bang hiam cih tel mahmah kik ding. Bangteng kisam hiam cih tel mahmah leuleu ding. Zomi khantohna ding, Zomi nuntakna ding bangteng kisam cih tel mahmah phot leng – a dang min leh puamte, kipawlna leh kiukna te cihte a banbanin hong paito ding hi. A ZOMI mahmah dingkhia nailo, dingtang nailo in a guh ngek lai, a khangcing panpan in midang konlawh nuam sese leh amah mah in bahlawh kik in a dingkhiat kik nading in hun saupi kivei kik leuleu ding hi.\nTua ahih manin – Zomi aw, Zomi mah khual phot in. Zomi mah khoi phot in. Zomi mah kem phot in. Zomi mah pattah phot in. Zomi mah lamto phot in. Zomi mah laisiam sak, sum hausak, pilsak, khangkhan phot lecin, nangmah Zomi na angtang dinga, Zomi bek hilo midang namdang nangawn na huhzo ding hi. Nang bangmah hi nailopi in midang na huainop doldol leh bel “inn gua hahlo a gamgua hah” hong hidinga, “Charity begins at home” cih hong hilo ding hi. A khangto gam leh minam in amau leh amau kikem masa uh hi.\nBill Clinton in US President a kah ni in a thugenna ah, “America mite aw, i gam mahmah a thakhauh mahmah phot kei leh gamdang te tawh nasepna vai khat peuh ah thakhauh theilo ding hi,” ci hi. A gen zelna ah, ei bek i thahat khit ciang gamdangte tawh kizopna gina leh hoihtak i neih zong kisam hi ciin gen a, “Gamdang te tungah i thakhauh zawh kei leh ei gam mahmah ah zong kithakhauh zolo ding hi” na ci leuleu hi. Ei bek i thahat zong hoihlo a, i thahatna pen gamdang tawh kizopna asuak ding hoih hi. Gamdang namdang i makaih zawh ciang ei pen a thahat zo taktak pan cihna zong hipah hi, a cihnopna ahi hi.\nTua ahih manin Zomi in Zomi mah huai masa ding, Zomi mah picingsak phot ding, tua khit ciang a banban in hong piangpiang ding hi. Tu laitakin bel Zomi te in – “Inn gua mah i hah masak ding hi.”\nPrevious: Tedim – Yangon Direct Zotaang Bus Express honpawi\nNext: Tedim labu thu ~ Pi Luan Za Cing


url: =Ni Nunungte Ading: Hebrews Thupuak - Zomi Adventist Innkuan\nKHANGHAM SABBATH SCHOOL LAISIANGTHO SINNA\nHebrewte tung Leh Ei tungah Laikhak ……………..\nHebrews Thupuak ……………………………….……….\nKhapsa Tapa ………..……………………………….\nZeisu, a Citak I Sanggampa ……………………………….\nZeisu, Tawldamna hong Piapa ……………………….\nZeisu, a Citak Siampipa ………………………………..\nZeisu, Kha ading Sikkip ………………………………..\nZeisu, Thuciamthak Palaipa ………………………………..\nZeisu, a Picing Biakpiakna ………………………………..\nZeisu, Puandal tungtawnin Lampi Hong ………………\nZeisu, Upna a Piangsakpa leh a Picingsakpa ………………\nA Kilinglo Gam Khat Ngah ……………………………….\nUnau Ki-itna Zomsuak ………………………………..\nTua pa in hih nu a muhcilna biakinn pan ahi hi. Thupuak in vapaina ah amuh khat sungah lunglut mahmah hi. A lim kisuai pen pi guk (6’) kiim sang a, pi kua (9’) kiim zai hi. Tua numeinu’ lim in khangno-pa lungsim lazo mahmah hi. Banghang in tua nu lim etna pan a mit heikhia zolo hiam? Bang thu hiam? A etphat ciangin, ama mittang ahihlam hong phawk hi. Tua lim kisuai pen numeinu’ maitang bekmah hi a, banghiam khat nak et mahmah sak hi. Bang hangin tua nu in hihzah in huupzo thei hiam? Hun sawtpitak sungmah tua lim kisuai pen a ngaisutna pan hemkhiazo peuhmahlo hi.\nKum tawmno khat khit ciangin, limsuai-nu, Arnold Jiménez in, a thusim pawlkhat, tua pa hilh hi. A enkha mi peuhmah a mittang in huup dingin kisuai hi a, a thusim taktak pen a mit nauta ahí hi. Naih takin en tentan lecin, tua nu’n bang en cih na tel ding hi. Tua nu’ mittangte in singlamteh tunga Zeisu mitsuan uhhi.\nSee also LESSON 6: KIPUMKHATNA LIMCINNATE\nHebrews laikhak sunga akigen Zeisu’ lim in, khauhtak mahin eite lungsim hong lazo hi. Tua lim in, Zeisu pen vannuai Ukpa, Pasian taklama a maangpa ci hi. Sim zawhloh vanmi in phatna, biakna leh pawhtawina pia uh hi (Heb. 1:5-14; 12:22-24). Amah ngiat asihna tawh Ukna aana leh dawi gilote suksiat zawh nading thu nei hi (Heb. 2:14-16). Zeisu in Siampi lianpenpa zong ahi hi. Mawhbaanglo, picing siangtho in, eite aiawh hongsem dingin van biakbuk sungah maang den hi (Heb. 7:26 – 8:5). Ama pumpi ngiat tawh a picing leh mikhempeuh adingin khatveibek a ki piaknatawh tua hihzawhna khempeuh ngah hi (Heb. 10:1-14). Zeisu in Pasian leh mihing kikal ah thuciamthak tawh Palai in tua in kiptawntung ding hi (Heb. 8:6-13).\nZeisu’ lim a khuakna sungah mihingte lungsim a manzo pen in Zeisu amah ngiat ahi hi. Eite mahbangin numei’ sung pan hongsuak a, zia-et simmawh thuak hi. Tuate kawmkal ah Amah, van nuai laizang panin ukzawhna nei hi. Vantung’ nate ento leng, a muhnophuai na tampi atuamtuamte khempeuh in, amau’ laizang a tupa, eite mahbangin hong piangpa tungah i lungsimte hong huupsak hi. Zeisu i sanggampa, vantungah omin, eite mawhna, zumna leh puukna khempeuh adingin hong palaisak niloh hi.\nZeisu’ pumpi in hotkhiatna’ thu sungah khen thum in kikhen thei hi. Amasa in, Ama’ pumpi mahmah ahi hi. Christian nuntakna sungah haksatna a thuakngiat eite (Heb. 10:32-34) adingin, i upna hong picingsakpa ahi hi. Mawhneite tungpan mahin a thuaksawnpa Amah etkul hi (Heb. 12: 1-4). Anihna ah mapangkhawm, cikhat sakhat suakkhopna ahi hi. Pasian’ khapsa gamlam zuanin khualzin mite adingin, Zeisu in Joshua thak ahi hi. Hong makaihna zuiding (Heb. 3, 4, 11, 12) hi. Athumna in vannuai buppi ahi hi. Zeisu in Adam thak hi a, leimite adingin Mihing’ Tapa ahi hi (Heb. 2:5-10; 12:22-28).\nPasian’ hong itna a zaina, a sauna leh a thukna lung-lutsak pen a kikhuak Zeisu’ lim ahi hi cihthu tu quarter sungteng i sinding uhhi. A kisuai Zeisu’ lim in khangnopa lungsim a lak mahmah bangin; Hebrew laikhak sunga a kikhuak Zeisu’ lim in, eite mit bek hi lo, i itna i zahtakna nangawn hong lazo lua hi. Amah in eite’ sanggampa in vantungah maang hi.\nSee also SS 4th Qtr: Khrih Sungah Thu-um Mite Pumkhatna\nFélix H. Cortez-Valles pen, Andrews University ah, Laisiangthothak thusinna lamsang (New Testament Literature) ah Associate Professor ahi hi. A zi pen Alma Gloria Alvarezhi a, ta nihnei a, khatin New Jersey ah Pastor asem Hadid; leh a dangkhat in Andrews University mahah kahlai a, Archaeology (leisung tangvante’ thu sinna) lam a sin Alma ahi hi.\nZSS 3: Thusim pan Pulaakna ah\nPrev post Topa Na Pasian It in\nNext post Piancilna: 2nd Qtr 2022


url: =ZoMbIe HuNtEr - Viewing Profile: Posts - NerfHaven\n→ Viewing Profile: Posts: ZoMbIe HuNtEr\nIn Topic: Keeping Darts durable in a clip\n20 October 2012 - 07:50 PM\n20 October 2012 - 11:31 AM\nIn Topic: Need some good Nerf War Stock\n23 August 2012 - 01:44 AM\nIn Topic: Retaliator revive project.\n15 August 2012 - 11:25 AM\nIn Topic: Question : Are Elite blasters better than N-Strike Blasters?\n13 August 2012 - 05:12 PM


url: =Itna/Ngaihna Pen ABaih A Hih Loh. - Laibu Saal\nHome > Thuluui/Articles > Itna/Ngaihna Pen ABaih A Hih Loh.\nItna/Ngaihna Pen ABaih A Hih Loh.\nIh it/ngaihte khempeuh ei tawh ki tuak khinlo\nItna/ngaihna-in mittang a na neihloh mah bangin, ih it/ ngaih khakte pen ei tawh a kituak pente na hi pah peuhmah lo hi. Adangkhat in gen leeng itna/ngaihna pen lungsim geelna ciangah na khempeuh alem ding ihsak hang, ei tawh ih ki tuakpih bek mah tawh nuntakna-ah lemtaang zo pan hi. Itna/ngaihna ii teel leh nuntakna ah haksatna tuamtuam a piang kheih mah bangin, nuntakna a lemtang nading teel zeel lenglah itna/ngaihna ki lunggulh thei hi. Leitung cihpen kicinna omlo hi.\nItna/ngaihna bek tawh haksatna te beizolo\nKi ngaihna a tam zaw pen etlawm takin hong ki pankhia aa khasiat huaitakin a tawp tam zaw hi. Hih in “ki it/ngaihna in lungtang ading thahatna ahih sam hang leitung haksatna khempeuh lem sakzolo ahihna” hong lakkhia hi. Ki itna/ngaihna a kho kheih nadingin itna/ngaihna bek ahilo, ki telsiamna, thuakzawhhatna, maisak zawhna, deihsakna, ki niamkhiatna cihte zong kisam hi.\nNgimna, lametna khempeuh tawh a khek kul itna/ngaihna kipkho zotuanlo\nIh ngaihna a kipkho theih nadingin ih lunggulhna, ngimna khempeuh ki taanlawh thei hi. Itna/ngaihna bek hangin mite hong zahtakna, ngimnate khek liang ding zong hi thei samlo hi. Banghang hiam cih leh mihing pen mite zahtakna, ngimna cihte omlo in ki nungta zo tuanlo aa tuate hong beileh itna/ngaihnate zong hong kisiathei hi.\nTua ahih man in leitung ah abaih khat zong omlo aa itna/ngaihna zong a baih hi peuhmah tuanlo hi. Ei Pasian um te-in Topa tungah ap-aa ei ading ahoih pen hong piak ding thunget ngiat ding mah a ki sam hi.\n~ Vung Hau Lun @ Hau Lun\nLaibusaal/Zomi eLibrary hanciamna tawh laigelh Sianu kiang cial-in aki gelh sak ahi hi hi.\nItna leh Sex Sianu Vung Hau Lun Thuluui/Articles\nItem Reviewed: Itna/Ngaihna Pen ABaih A Hih Loh. Description: Rating: 5 Reviewed By: Cinpu Zomi


url: =Nitak annekding atanu in neksak ahih manin Malaysia papi khatin atanu tuisa buak :: ZOMI DAILY\nposted on 2 January 2019 at 2:20 pm Lomkholna: Malaysia, News, Sawltak, World\nA nitak annekding atanu in neksak ahih manin Malaysia papi khatin atanu tuisa buak\nMalaysia gamsung ah papi khatin atanu tuisa buak cih Bernama pan kiza hi. Tua atanu pen kum 8 bek aphapan hi a, tuisa abuakna ahangpen atanu in anitak annekding neksak ahih manin, gilkiallua lumhamgawp in atanu takpi tuisa tawh abuak ciliang hi.\nHih thupiang pen George Town ah nung Thursday ni in thupiang hi a, Penang Police te genkhiatna ah tua nitak annekding pen azi in ahuansak cihi. Apapi pen Pre-paid Card zuakna ah nasem Sales Agent khat hi a, nasep aman ciangin zingsangtunglam 1am hunpawl in inn ciahpan hi.\nInn atun ciangin gilkial mahmah in, an aminsa nelianding cihtawh inn aciah ahihi. Ahi zongin a nitak annekding pen atate 4 in na gaihtumsak uhhi. Tua nitak an aneksak atate pen kum 3 leh kum 9 kikal kici hi.\nAn nekding aomloh ciangin a ihmukhin atate phonggawp in, tawnggawp a, benggawp hi. Tuakhit ciangin tuisa kuangkhattawh la in, atate thehphei sawnsawn hi. Tua tuisa in atanu kum 8 aphakhat pen thehpheikha pahhi. Azi leh ata adangte’n zong papipa ii agamtatna mu uh himahleh kuamah in khaamngamlo uh kici hi.\nTuisa akibuakkha atanu pen akhut, apumpi leh a awmsungteng kangdeugawp in avun kolhkhia hi ci’n thunei te’n zanni in genkhia hi.\nMore: Malaysia, Kota Damansara inndawl 17 panin naupangno kum 3 khat kiasuk in si\nTuabangin papipa agamtat khitciangin Police te’n amatding pataukik ahih manin, azi tawh taimang vingveng a, koilamtung cih kitheilo hi. A inn ah atate 2 nusia in anupa un ataimang hi a, tua anutsiat atate pen api in kepsak kici hi. Police te’n tua papipa pen mattheih nadingin akansan laitak uh kici hi. Gilkialluat zong lauhuai mahmahleh kilawm hi 🙂 Sawltak #zomidaily\nPrevious: Tulai Kawlgam Khuahun Kei’ Muhna ~ Thangboi\nNext: Aki vuknelh dikna thaikhia in ~ Tdkhen


url: =Zolai / Zopau Kei Ngaihsutna\nLast Updated on Tuesday, 10 March 2015 23:20\tWritten by Tongsan Admin\tWednesday, 04 March 2015 10:58\nLeitunga nam leh gam khangto i cihte khempeuh amau neihsa le lamsa bek tawh khangto hilo in, gamtuam leh minam tuamtuamte' neihsate amau' neihsa bangin azang siamte ahi hi. A diakdiak in Pau le lai lamah pau bukim anei kitam peuhmah lo hi. Mangkangte'n zong Europe gam sunga paute guk sakin aphuahtawm vive tawh a gelh/ zangh uh hi. Minam khangto masate' kampau ei a banga i laklut siam leh ei zong pau lamah i khangto pah ding hi. Mivom (Kala) ten zong Urdu le Sanskrit te' pau tampi laksak uh a, lai leh pau ah bucingh mahmah uh hi. Hindi pau zangte’n Hindi pau bang danin a zat uh QURBAN (sacrifice) i cih zong Urdu pau pan alak uh ahi hi.\nEi Zotate lakah zong unau Luseite in akim leh pam a om minam tuamtuamte pau leh ngeina banah tangthute a laksak/ guksak minam hi kha ding uh hi. I Zomi tangthu ahi Cing Khup leh Ngambawm, Thangho leh Liando tangthu i cihte zong amau a suaksak ta uh hi. Guwahati AIR panin a kipatna dingin Liando te unau cih daktal tawh tum zel uh a, a za mi khempeuh in Luseite' neihsa tangthu mah kisa lel hi. Tua banga mite a kalsuan laitak Zomite pen mi aa valak peuhmah a za nuam lote i hih man tuni ciang dong i khantoh ding bangin kikhangto zolo pah hi. Thu dang tuamtuamte ah manawtna a om sam hangin, lai lam etphat/ puahphat huai pawl khat enkhawm nuam hi hang:\nTuni ciang dong ei Zomi Tedim kampau zangte in laibul (alphabet) i neih nai loh pen i kim le pam a om i Zosuan pihte' neihsa laimal bang danin i ngaihsut khakna / zawhgawpna (influence) bang dan a i ngaihsut man hi kha ding hi. Tua bang ahih laitak i kim le pamte' lai i lak le zong lakdan i siam ding thupi hi. I theihsa mah bangin PLS te laibu bawl masa Tiannem cih bangte a kibawl lai-in ‘o’ zat dan pen Tedim lai tawh kibang hi. A sawt loin unau Kuki/Thado te a la in ‘o’ pen a sim dan ‘ou’ tawh hong gelh khawm ciangin Tedim lai / pau tawh kituak nawn loin mi tampite’n sim thadah lawh liang uh hi. A taktak in Zolai diktak a zang ki omlo a, Roman Script mah tawh ei kam i gelh kisam ahih manin ei ‘aw’ suah bangin i laibul (alphabet)te zong puah leng a ci nuam ka hihi.\nI Zolaibul te in a,b,c,d,e,f,g,h,i,k,l,m,n,o,p,s,t,u,v,w,z kizangh hi a, tuate Mangkangte lai ‘abc’...etc ci-in i sim a, mal khat zong i awsuah i laigelh tawh kituakkha peuhmah lo hi. “A”(e) i cih hang i gelh ciangin, “A”(An,Ak ..etc mah i ci hi. C (si) i gelh ciangin ‘ci,’ ‘cih’ in i gingsak leuleu hi. Kilehbulh lian ahih man i Zosuanpihte' awsuah in hong zogawp (influence) hi i cih le zong en a tuamin bawl pah leng hoih ding hi. A diakin i pau tawh kizomlo lah i gelh mun mahmah khat ahi ”G” pen Ji ahih kei leh Eg i ci a, aw man taktak suak thei peuhmah lo hi. Gi/Go cih bang danin alphabet ah bawl leng a nunga vowel kikoihte in tua laimal awsuah /awgin mangsak suak ahih manin, ama gin banglian in asuah /agin theihna dingin laimal (g,n,h,l,m) tengin amau awsuah man tak tawh kilam lo hi. Lalmal dangte ‘awsuah’ i ginsak kisam masa hi. Adangte (a ,b,d,e,k,p) te amau hihna mah tawh kilam a, laimal danga nungah kibelh selo hi. ak,bawng,dak,eng,khai,pai’ etc cih bang danin ama awsuah tawh kigelh thei a, i laimal gawm (spelling) hangin laimal dang ‘aw’ i suah / ginsak kul masa selo hi.\nA dangte bel a patna dingin laimal dang aw i ginsak masak kisam sese hi. Gentehna.. ‘g’ bang (eg or ji ‘) i ci a, ahi zongin ‘e & j’ ging masa mawk hi. Hindi lai ah (k, ‘kh’ ‘g’ ‘gh’)etc ci-in gelh uh a, a sim ciang un (Ko, Khaw, Gaw, Ghaw) etc ci-in sim uh hi. Amai lam a vowel om bang bangin a laimal awsuah nusia loin gingsak uh hi. Tua mah bangin i Zolai zong Roman Script pen Mikangte a lase loin ei awsuah tawh bawl leng Zosuante lak pan eimau awsuah tawh laibul (Alphabet) anei masa pen hilo ding i hiam cih peuh kei mimal ngaihsutna hong pulakkhia ka hi hi. Nang bangci ngaihsut ?\nPu Kham Do Pau ( Aizawl, Mizoram)\nZogam Khuapi Suahsakna\nLast Updated on Wednesday, 04 March 2015 02:15\tWritten by Tongsan Admin\tWednesday, 04 March 2015 00:45\nAphazah kician taktak lian ka theihloh hang ih Zogam Tedim khua ki-ukna sungah khuanoteng kigawm siangleh 80 val pha-in Tongzang a hih leh 30 val dingin ka tuathi. Tua sang tamzaw tham dinghi. Cikha lam bel tuatthei ngiat keng. Tua khuate lakah ka neu lai-a kipan nungkum ciangdong dong kazin teng gawmleng 18 ciangbang phakhinta hi. Ka zin kawikawi na lak-ah lamdang sa-in ka dot kiaukiau det khat-in banghang peuhmah in khua omnate tawng mahmah, gamla, mualkawm, ken kawm suanglak ah kiteenghiam? Khua tam, mi tawm, sum omlo cih hi mawkhi. Leitang hoih ci-in ong genuh khua om lualo hi.\nTua ahih leh bang hangin hih zahta-in kithehthang ziazua ihhiam cih ka dotleh, khanglui ih pu-le-pate kilem lo, kitawng, kinuak, ki do, gal lau, galtai, cihna hi pipen hi. Hih ki lemlohna thu gen ta dih dingbel hikei-in, Zogam khantoh nading lam tampi tak sungpan ka ngaihsutteh hih ki thehthang ziazua khua neuneute limtak geelsiam-in gawmkhawm theileng cih hi mai hi. Tua hih zole hang phatuamna, hamphatna tampitak ong om kha dingin ka lamen hi.\n1.Khuanoteng khawmthei-in, milip limlim ong tam semsem leh sumbawlna phual (market) ong zai zaw dinghi. Sumzuak sumleina(trade) ong khauhpai semsem dinghi. Inn 40 a pha khua 4 kigawm leh inn 150 val ong pha ek dingin, huan pan piang mehteh mehgah ciang nangawn a kipan kizuak kileina ong khang semsem dinghi. Sumbuk zong ong tam thei dinghi. Tua lo sumbawl theih nading lampi tampi om lai-in teh.\n2.Kumpi lampan, ki-ukna tawh kisai hamphatna kingah beh dinghi. Khua neuneu(village) teng gawmkhawng thei lehang khuapi-meng(sub-town) khat ongsuak-in, khuano neu khat’ ngahtheih hamphatna pan khuapi-neu khat ngahtheih hamphatnate kingah beh dinghi. Gentehna-in, milip ong tam limlim leh lampi, lei, pilsin sang, zato, siavuan siamah cih bangin mipi phazah tawh kituat, khua dinmun ciangtan na tawh kituak a kipia hamphatnate ong nawh zaw deuh dinghi.\n3.Gam tuamtuam pan huhna ong lutdan lemin, honlut, honzat theih ong om zaw dinghi. NGO zum te mahmah zong khua dinmun tawh kizui-in a ki tusak hi-in ih khua-ah mipi ong tam-in khuano pan khuapi-meng, khuapi meng pan khuapi suakto mawk lehang amau zong tua tawh kituak zum le huhnate ong piathei pah ding uhhi. Gamdang tungsa ih mipihte mahmah in zong khua-le-tui khantohna ding ong panpih nate-uh kigawm khawm theileh vai lianpipi, na lianpipi kizo khia dingin ka lamen hi.\nA dang hamphatna tampi om lai dingin ka um hi. Hihteng pen ommuan in ka lungngaih khak teng hi. Khuano (village)teng pan khuapi-neu(sub-town) suaksak in, tua khuapi neu ong tam sesem leh,pawlkhatte khuapi taktak(town) ong suak dinghi. Tua khuapi teng gawm khawm thei lehang ki-ukna phualpi (district office), tua pan state cih nangawn ki zomto thei zawdeuh dinghi. Ngaihsut dingkhat-ah, thunei’ khatpeuh pianna khua thupit bawltuan cih omlo-in, a leitang hoihna zuidan, lampi sial lemzia cihdan tehna (criteria) hoih neihmasak huaihi. Tua lo in thuzawh na peuh tawh hih ding hoihlo hi. Mipi makai, biakna maikaite le thunei zawdeuhte hih khuapi suahsakna nasep (process) limtak tel sitset masak huaihi. Khuapi suahsakna' hamphatnate amau ih telsiang sak (convince) sak zawhkeh ong lem lo dinghi.\nHih khuate a gawmkhawm hile hang pu-lepate phuhsa khua, neihsa leitang, ka lam kiatna ci-in nusiat ding haksa kisa mahmah dinghi. Pau-le-awkaih vai, beh-le-phung vai-in zong a teengkhawm theilo phial tampi om dinghi. Tua mun ah, ih veksik-in ih kibatna ahi Zeisu Khazih sungah innkuan khathihna le Zomi ah pumkhat hihna cih dinmun kibatnate mah siksan in hanciam huai hi.\nTua bangmah-in hih pen a thu-in gen a baih hang sepna taktak lam-ah baihngial lo dinghi. Kumpi lamtemahmah zong hih urbanization lam kiva tawm-in ka um lelhi. Tua hih man-in kha 1 sung in kikhin hamtang ding cihdan, sun khatthu zan khat thu-in hih biangbuang lopthop hih theih hilo-in hih khuapi lamzia a sin taktak, a siamte tawh kum 3,5,7 planning kigin masak huaihi. A kinusia khua a om leitang zatdan vai zong buaipi khat ong om dinghi. Kumpi-in mihau, sum nei khatpeuh zuakziau cih bang, thautawi kipawlna khatpeuh buk tomsak cihbang, mipite’ upna tawh kituak lo biakna dangte’ sang le innmun ding peuh in a zatsim loh ding ong thupi mahmah dinghi.\nBy: Pau Sian Lian ( Tongsan Columnist-Japan)\nZozum (Zomi White House) Yangon\nLast Updated on Friday, 27 February 2015 05:26\tWritten by Tongsan Admin\tWednesday, 25 February 2015 22:05\nKa nasepna inn sung hong lut khempeuh phial in bizu pangh a ka lim suan mu uh hi. Pawl khat in ‘bang ahiam’ hong ci in pawlkhat te leuleu in ‘thupi kei lua ei’ hong cihsan uh hi. Tua ka limsuan pen Yangon a Zozum akicihna mun a hihi. Bang ahiam hong cite kiangah “Hih pen Yangon khuasunga ih Zomite zumpi Zozum a hihi. Hih mun panin Zomite minam leh gamvai ah khuaphawk ih kipatcilna ahihi” ka cih ciangin lamdangsa uh hi. Amau upmawhna ah Zozum cia a minthang vangvang khat pen hibang dingin lamen het lo ding uh ahihman in lamdang a sak uh pen mawhsak huai lo hi. Ahizongin amun leh amual a thupi masa hi lo zaw in, tua Zozum a kicihna munah kuateng tu a bang thu teng kikum uh, bang teng kisem khia, bangzah ciangin Zomite lungsim sungah mun ngah cihte a thupi hizaw hi.\nMi tampi takin Zozum ih cihpen a zum dangte bangin a nasia mahmah dingin ngaihsun uh hi. Zozum sunga nasemte pen Coat leh Necktie tawh Aircon omna sungah Laptop leh van zat hoihnono te tawh a buai den dingin ngaihsutna kinei kha ciat hi. Zum sung lutna kongkhak naleng zong Automatic Door hi phial dingin ih um mawh hi. Kei zong tuabang ding mah ka sak manin Pu Cin Sian Thang Malaysia ah hong pai tungin “Pu Thang aw Yangon a Zozum a kicici pen a takpi mah ahiam, a nasia hiam?” cia ka dot leh “Om bel om mah e. A nasia lua bel hikei. Kalate niangtuisai a singkung nuai khat hi lel. En Zozum cia ih minthansak keei sam hangin Saineipa in ama sai sungah Zozum a om lam zong thei kha ken teh” hong cihsan hi. Tua laitakin a geiah Lengtong Kamkhen na zol nuih piaupuou hi. bang bang ahizongin Zozum nei ih hihman in angtan huaiin hampha kisa ingh.\nHih Zozum ah zumkah pen mi kitatsat ngei lo ci hi. Zingsang sai kihon a kipan akikhak dongin mi dim den hi. Namdangte in mun ngah lo bek hi lo in, tua Zozum sungah paudang kizangh ngiat lo hi. Lengtong Kamkhen in a genna ah“Zozum pen leitung level a nasepna hi. UN tawh a kizakim ahihi” acih pen ahi lua ding mah ahihi. Gamdang pai ding Passport bawl Zomi peuhmah in tua ih Zozum na pha hamtang uh hi. Tua bek hi lo, Zomi sungah minam avei, Politics lam asem, Zogam aa ding deihsakna anei teng kituahkhopna mun zong hi in, Pasian thu sungah a thahat tampi tak zong Zozum a pha lo kitawm mahmah ding hi. A tomin cilehang Zomi sungah a teitang leh a pilvaang khempeuh atamzaw in Zozum na pha ciatciat uh hi. Tua ahihman in UNO leh Leitung bup in ih Zozum hong theihpih sese loh hangin ei Zomite aa dingin vai tampi a kihawmna ih Zozum pen Zomi Parliament House hong suak hi.\nZomite Politics (Gam leh minam vai) lamah ih mit khua hong vaak kipatna mun pen ih Zozum hi cilehang 80% maan ding hi. Bang hang hiam cileh hih Zozum ah a tu phadiak teng pen mi maimai om lo uh hi. Pu Gin Kam Lian, Lengtong Pauno, Khup Mung, Lengtong Kamkhen, T.S. Khai(Zogam lapu), Zogam Lalpu, Khen Za Sian (adang tampi omlai) te zumkah denna Zozum pen mite aa dingin niangtuisai singnuai khat a hih lel hangin ei Zomite aa dingin mundang tawh teh theih loh mun thupi Zomi White House zong ahihi. Zozum ih cih hangin a mun thupi kei lua ci kha ken Pasian tapa Zeisu hong suahna zong bawng ankuang sung hi lel hi. A bawng ankuang sung a thupi hi lo in, a sunga hong suak Zeisu a thupi hizaw hi. Tuamah bangin Zozum ih cih zong amun a thupit loh hangin Zozum sunga tu Cabinet Ministers teng a thupi uh ahihi. Budha in Budhism biakna hong pat khiat theihna dingin Bodhi singkung nuaiah pianthakna a ngah masak mah bangin ei Zomite’n zong hizah ciang Zomi tawh ma ih pankhopnate ah ih lawhcin theihna pen Singkung nuai Zozum pan hong kipan hi kici thei hi.\nKei lian in Zozum ka sikkhak nai loh hangin a thupisa ka hihman in ka nasepna inn sunga bizu pangh ah ong hawh peuh muh theih dingin Zozum lim a suang ka hihi. Ih Zozum pen Zomite a zawng a hau, a pil a siam, nautang leh ulian a neu pen pan a lian pen dong in minam leh gam thu a kipan thu tuamtuam ih kikupna mun ahihman in Zomite lungsim sungah cikmah hunin mang ngei nawn lo ding hi.\nZo Sunni pa'n,


url: =Video in Siyin | Siyin Chin Baptist Church\nThis category contains 359 posts\nA Thumaan Christ Atu Naseam – Rev. W Khai Tual\nPosted by thawngno ⋅ December 7, 2018 ⋅ Leave a comment\nChrist Jesu ii a nei thinpuak na nei tavun. Ama in Pathian pian zia nei nginge a, ahihang Pathian taw kikim natu in zawthawk thu a zangh bua hi. (Philippite 2:5) Oct 14, 2018\nKei Hong Mangil Heakin – Rev. Dr. Thuam Cin Khai\nPosted by thawngno ⋅ December 3, 2018 ⋅ Leave a comment\nTaciang ama in Jesu munah, “Jesu awng, Kumpi in nong pai ciangin, kei hong phawk tan!” ci hi.October 7, 2018 World Communion Sunday.\nNangma tungtawnin midangte in Jesus mu tahen – Rev. Langh Go Laang\nPosted by thawngno ⋅ November 29, 2018 ⋅ Leave a comment\nTasia bangma in, napha na sep uhte sia mihingte in a mu ciang, van a om na Pa uh a pok natu in, amate mai ah na khuavak uh taang sak vun. September 30, 2018\nMinuamsa Ih Suak Natu – Rev. Khai Tual\nPosted by thawngno ⋅ November 27, 2018 ⋅ Leave a comment\nNo atu in tupna ka neite, siat natu hi ngawlin mi nuamsa va-ial na sua natu uh tupnate, no mai sangah lametna kong piak tu tupnate keima bek in ka he hi. September 2, 2018\nNuntakna Tui – Rev. Dr. Thuam Cin Khai\nPosted by thawngno ⋅ December 6, 2017 ⋅ Leave a comment\nAugust 6, 2017, SCBC camp ah hanthotna:\nThianthona Lampi – Pr. John Lian Khai\nJuly 23, 2017 Thianthona Lampi\nIh Nuntakna – Rev. Dr. Vungh Lian\nTopa Pathian Thupha – Rev. Dr. Thuam Cin Khai\nJuly 16, 2017: Topa Pathian Thupha\nTucing Pha -Rev. Dr. Vungh Lian\nJuly 16, 2017 hanthotna: A tatak in kong ci hi: tuukhawk sungah tum tu in, kongbiang pan tum ngawlin, leidang pan kaato a, a tum sa sia nguta le ngualsuam nuamte ahi hi. Kongbiang pan a, a tum sia in, tuucingpa ahi hi.\nTuiphumte Upna le Zeksa – Rev. Dr. Thuam Cin Khai\nJuly 9, 2017 hanthotna\nTopa Zanan – Rev. Dr. Vungh Lian\nJune 25, 2017 hanthotna\nNoah le Jesus – Rev. Dr. Vungh Lian\nJune 11, 2017 ni Bible Study:\nPathian Lim Le Meal A Sun Pa – Rev. Dr. Thuam Cin Khai\nJune 11, 2017 ni hanthotna:\nPathian Thukhaam ii Thupha – Rev. Dr. Thuam Cin Khai\nMay 21, 2017 hanthotna:\nKilomhkhatna ii Thupha – Rev. Dr. Thuam Cin Khai\n6th. Church Anniversary ni Rev. Dr. Thuam Cin Khai ih hanthotna…Pathian mihingte kituiton takin a ten khop uh ciang bangza in lamdang a, bangza in nuam ziam! (Psalmlate 133:1)\nTOPA zan an – Rev. Dr. Vungh Lian\nPosted by thawngno ⋅ October 4, 2017 ⋅ Leave a comment\nJuly 2, 2017 hanthotna\nNoah le Jesu – Rev. Dr. Vungh Lian\nJune 11, 2017 Bible Study\nPathian lim le meal a suun pa – Rev. Dr. Thuam Cin Khai\nJune 16, 2017 hanthotna…\nPathian thukhaam ii thupha – Rev Dr. Vungh Lian\nMay 21, 2017 hanthotna\nKei hong zuan peuma ka nial bua hi – Rev. Dr. Vungh Lian\nMay 28, 2017 hanthotna…\nKi pumkhatna ii thupha – Rev. Dr. Thuam Cin Khai\nSCBC pawlpi kum 6 cinh lungdam ko biakpiak kikhopna ah hanthotna.May 21, 2017\nSCBC Nute Ni – Pr. Ngiak Ngo Neam (Naomi Kam)\nMay 14, 2017, SCBC Nute ni hanthotna…\nTapidaw – Pr. John Lian Khai\nApril 23, 2017 hanthotna…\nPathian ii dikna thupha – Rev. Dr. Thuam Cin Khai\nMay 7, 2017 hanthotna…\nPathian ii a kicing heakna le khoina – Pr. Neam Khaw Cing\nApril 2, 2017 Hanthotna..\nBiakpiakna – Pr. John Lian Khai\nPathian Eite Hong Sikpa – Rev. Dr. Thuam Cin Khai\nPosted by thawngno ⋅ August 23, 2017 ⋅ Leave a comment\nNa nuntak thei natu in, an le tuite ahizong, na pumpi atu in puante ahizong, tuate huvau thintoi heak vun, kong ci sia hisia hang ahi hi. Nuntakna sia an sangin manpha zaw kana ngawl ziam? Pumpi sia puan sangin manpha zaw kana ngawl ziam? March 19, 2017 hanthotna\nThungetna – Rev. Dr. Vungh Lian\nPathian na thu ih nget ciang ih aw, nging maw nging ngawl, au keak maw au keak ngawl ci sia phamaw sa ngawl hi. Ahihang na thin sung bang om ziam ci sia phamaw sa hi…March 12, 2017 hanthotna\nPathian Eite Lametna – Rev. Dr. Thuam Cin Khai\nLametna in muanna le ngaakna taw hong kizui hi. Lametna taw naa khat papo kivawt hi, banghang nisim naa kiseam hi ziam? banghang zing sim kitho tawntung ziam? Lametna khat ih nei hang hi…March 5, 2017 hanthotna\nHong Hung Tawntung Psalm Late 91 – Rev. Dr. Vungh Lian\nPathian a um takpi nungzui theampo tungah Pathian thupha a kibangin nga siat hi, Pathian na kum tam zaw seam tana a thupha nga tam zaw ci bang om ngawl a, a kibang in thupha saang ki hi siat hi….SRBA Sunday Feb 26, 2017 ni hanthotna….


url: =Brown Chrysler Minivan for Sale in Peoria, IL\nBrown Chrysler Minivan in Peoria, IL\nThis 2014 Chrysler Town & Country is a great choice for families! This Minivan, with 20 MPG, will get you and your family wherever you need to go safely and stylishly and at $24,495 it won't break the bank. 12


url: =Australia Ngam Perth Khua ii Thu ~ Thu Tatuam (Siyin News)\nAustralia Ngam Perth Khua ii Thu\nThursday, July 27, 2017 Ngam Dang Thu 1 comment\n- Perth khua kici ma in amin sia Boorloo kici hi. Yellagonga (Noongar) minamte teang uh hi.\n- Leitung ah nitang ngei angaa bel khua in kiciamte aa nisim nai 8 sung bangh nitaang ngaa hi.\n- 1899 kumh in akisa sumtang thukna inn "The Perth Mint" sia tunidang omlai aa, leitungah kumtambel sumtang thukna inn in kiciamte hi.\n- Leitungah sumhau millioner atambelna khua in kiciamte hi.\n- Leitungah khamh tawna alianbel mine sia Perth khuaah hi in Kalgoorlie mine kici hi. Argyle mine sia diamond mine alian bel in kison hi.\n- August 9, 2016 4th sazian vawtna bangh hi le khuasung ah mihing 1,943,858 teang ci hi.\nSrc: Argyle mine , adventuretours, wikipedia


url: =Zomi nam ni tangthu :: Heileilaitai\nHomepage > Zomi nam ni tangthu\nVaphual Zomite Kiciaptehna\nTua banga hong bawlnate uh kithuak nuam tuan lo-in Kawlgam sunga om minam kimte tawh a kibangin Zomite in Mikangte ih dona tangthu ciaptehna-in Zomi Nam Ni hong piankhia ahi hi. Tua tangthu leh-et kik leng:-\n1939 kum khit ciangin suahtakna ngah nanga hanciamna hong nasia semsem hi. Zomite’ khuamuhna zong hong zai semsema, Zomi Kipawlkhopna panmunlente in gamkeek Mikang kumpi’ tungah anuaia bangin nam 9 na ngen uh hi. Tuate in:-\n1. Zogam in Zanggam tawh a kibanga ki-ukna lama phattuamna angah nading.\n2. Zogam ki-ukna pen Zomite deihna tawh kizui-a Thukhunpi bawlnang.\n3. Pilna lam, cidamna lam leh sumzuak sumleinate a khantoh nanga puahphat nang.\n4. Zogam pilna sanglam aman langa puahphat nang.\n5. Suakta taka Biakna zuih theih nang.\n6. Zogam lampi kizopna amanlanga hong bawlsak nang.\n7. Zogam leh Zanggam suakta takin kikawm kizop theih nang.\n8. Zomite mimam dangte tawh liangko kikima kizop theih nang.\n9. Kawlgam in suahtakna a ngah ciangin Zogam in zong a kibanga a ngah pah nang.\nKawlgam in Suahtakna ih ngah cil ahi 1949 kum-a ki-at Gambup Thukhunpi tawh kizui-in Paliman (Parliament) a a dawl tungnung leh a nuainung ci-in dei nih om hi. Zomi namte adingin tua Paliman dawl nih aitang palai puak ding hong kul ta hi. Palimanah Zomi tangpi tangtate’ lungkimna tawh a kitel palai puak ding ahih hangin Minam kim Palimante- ah gamke dangte bangin Ukpite leh Khawk-ukte’ tel palai puak ding maw- cih thu kitelkhiatna hong omta hi. Tua thu siangsak dingin Zomite kimtaka thu kikupkhopna akhatveina Zomi Nambup Khawmpi (Zomi National Conference) Falam khua-ah 1948 kum Tuun kha (February) kha 12 ni pan 22 ni dong nasia takin kibawl hi.\nTua khawmpi a ni nihni-in Tedim pana Pu Thang Khaw Kai in thu sunna nei hi. Tua in Suahtakna ngah ma hun lai-in Zogamah Gamkeekte’ hong nutsiat gamah hoihlo ahi hi. Ukpite leh Khawkukte’ hong uk cipna hanga a piang mi zawng tangpi tangta’ tungah kilawm kituak lo-a siah donna, kuli vanpuate thaman pia lo-a sawlna, mizawng nautangte in khua-ul sisan luanga a thalawhsa, a sepsa tungah thuman lo-pi a laksakna, akipan a thuneihnate uh uang zatluatnate’ hangin nakpi takin gentheihna kithuak hi. Tua ahihmanin hih Ukpi ngeina tawh ki-ukna a zung natawmin longkhia-a ei leh ei suakta taka mipi’deih ngeina tawh ki-uk na’ng cih ahi hi.\nTua a thusun pen Falam khua huam Lailun khua pan palai Pu Chun mang leh Kanpetlet pan palai Pu Thang Muangte nih in thukimpih pah uhhi. Tua a thusun thukimpihna mipi vote tawh a khensak uh ciangin mipi 5000 sung pan vote sagih bek in nial-a vote 4993 in thakhat thu-in lungkimpih ahih manin kikipsak pah hi. Hih banga atamzaw thukimna tawh Ukpi ngeina a kibeisak nadingin Zomi nam khempeuh mipi’ deihna tawh ki-ukna ahi Democracy huihdam kidik kha a, khuamuhna mittang hong keuh ta hi.\n1. Hih banga Falam khua-a a kibawl khawmpi in gamkeekte’ hong nutsiat gam hoihlo ahi ukpi ngeina tawh ki-ukna a kibeisak bek tham lo-in,\nZomite’ khang tangthu sungah kithutuah diamdiama Zomi Nam Ni bawl theih denna,\n2. Mipi atamzaw deihna tawh ki-ukna ahi Democracy ngeina zatna\n3. Kipumkhatna ngahin ih gam a kip den na’ng leh Zomite minam vai lampan deihta kipanpihna zong ahi hi.


url: =Ei Zomi te ngeina a phunpi teng ~ Pa Cin Lian Khai :: ZOMI DAILY\nposted on 26 June 2016 at 7:40 am UTC+9:30 Lomkholna: Article, Ngeina, ZYA\nI. Leitung ah mihing khat in nuntak khat sungin pai khat bek hun kinei a, i zi neihni le i pasal neihni pen i hun thupipen ni ahi hi. A diakdiak-in numei mothak khat in miphung sungah suan le khak, gui le nam a zomtosak ding nu ahihna phawk-a a kithupi muh ding kisam mahmah hi. Tua ahih manin mothak hi ding a, nu hito-in pi hito-in pisawn dong ahi dingin lungsim hong neihtheihleh tusawn mu nu hong hi dinga, Pasian thupha sang nu cihna ahi hi. Tua bang lungsim a neite’n nung le ma gawmtuah siam-a a beh a phungte in mohoih nuhoih pihoih nei ung ei, ci-in ki-angtanpih mahmah uh hi. Tua bang a piantheih nadingin eimau nu le pa, le sanggam pasalte in a khangno hun lai-in thuhoih nono i hilhsiam ding kisam mahmah hi.\nII. Innluahza Zo Ngeina\n1) Pa khatsuan unau pasal lak pan a upenpa in innluah za ngah a, nu le pa kemin vaka a nauzaw tate in papi ci uh hi. Nauzawte pen a minno tawh paneu ci-in kisam khawm bek hi.\n2) Nauzaw inntuante in a upipa kiangah innpi sa a gawh ni ciang bekin inntuanza ngah pan uh a, a upa in innmun logam khenin uum le bel, le vokno akno tawh inntuanin ulenau ding panmun gualhsak pah hi.\n3) Tua zawh teh i sunghte sa kigawh leuleu-a nau zong hong cinsak leh nau cinsa tawh kigawhkhawm pah hi.\n4) Tua ban ah i pa’ sanggam numeite lak pan a upen nu, nipi kici-in a nauzawte a minno tawh ni ci-in kisamkhawm bek hi. Tua mah bangin gangpi le gangneu zong ompah hi. Tua ban ah pasal khat in i sanggam numei peuhmah sa i gawhkim matengin pasal kitang zo nailo hi.\nIII. I Pu I Pate Ki-it Zia\n1) Pu le pate in kumsimin ulenau ki-itna zulesa na kumkhawm den uh hi. Kumsimin daihal ni pawi Sialsawm, Lawm annek, Khuado cihte na neiden uh hi.\n2) Khangluite’n paunak khat na nei uh a, ”pasal pu khangkua a mang lo” a na cihna tungtawnin i nu lam, i pute’ inn ah kumsimin cidam ludam nading le daupai mavan nadingin thupha dawhna tuukzu kholh cih na nei hamtang uh hi. Tua ahih manin mi le Pasian kikal ah palai dingin nu le pa, pi le pu bek Pasian in na koih hi.\nIV. Khangluite Kammal Zatzia\n1) Nopna munte ah kimuak cih kammal na zang uh a, sihna le dahna munte ah ki-uap cih kammal na zang sese uh hi. Tua ciangin sihna nopna zunun sa-aihnate ah baangkua, tuitaak, pupi, thusa, sasem cih bangin panmun gualin sahawmna na nei uh a, a bul a liang cih bangin kihawm bek a, gamsung sasehhawm danin kihawm ngei lo hi.\n2) Nopna le dahna munte ah zanhah ni zan cih na nei uh a, hak hamtang ding cihna hi loin a gualnuam zoteng hakin a zanhak zo lote ihmu lel dinga, khuavak dong kiciahsan loin ki-uap kimuak ding cihna ahi hi.\nV. Zongeina Ah Numei Le Pasal\n1) Nopna sa matna hunte ah pasalte bek hanla sa-in thaulawn uh a, sihna le dahna munte ah zong pasalte bek mah in minsialin thaulawn uh hi. Numeite in nopna dahna munte ah kapin tamlo thei bek uh a, laphuak nuamte la kiphuaksak thei hi.\n2) Nopna dahna lamgui-a lamna sung bek ah numeite lam thei bek a, mipi lamguina laizangah numeite kitang lamsak lo hi. Tua mah bangin numei in khuangtum ngeilo a, daak zong tum ngei loin phiit zong kimutsak lo hi.\nVI. Pu Le Pate Kidemna Namte\nSialkop sialtang go-in na tong uh a, sa ai-in gal ai-in gal khem cihte na nei uh a, daak le khuang tumin pasal thahat kidemna-in daak lamin sialphei tatin lum sui-in namsau kan na kidem uh hi.\nVII.Sihgui Zawh Handal Ni-in Pu Khakna Kibawl Hi\nInnsung khat ah i nu sihni ciangin i pute tawh khang kizopna kipelhpian pah ahih manin pasal pu khangkua-a mang lo a kicihna tungtawnin i pute thupha i kipiaksak khit ciangin a si nu, a si pa i a vanneng khatpeuh melmuh ci-in i pute kipia hi. I pute lungkimtakin kiciahsak ahih manin tua pen “Pu khak” kici hi.\nVIII.Pu Le Pate Kikhualzia\n1) Meipum ci-in gan a kigawh uh ciang le kheli nei vok khawng a gawh ding uh ciangin u le nau lo tawh go mawk ngam hetlo uh hi. Tua mah bangin inntha, lotha, a lelh uh ciang le a ci a lu uh a nat uh ciangun na kihuhpah lian uh a, singtan, khautan a lak uh ciangun ma na pangkhawm pah liailiai uhin thupi na khual thei mahmah uh hi.\n2) Khangluite’n zola, zawlla, latung, laphei, sihla, galla, sala le tonla cihte na nei uh hi. Sa a aih uh ciangin maugua kibawl phit na mut uh hi. Galkhem cih na nei uh a pasal nih pen nupa kineihin a lawmpa bel a maitang belmang kizut sese hi.\nIX. Khangluite Paunak Pawlkhat\n1) Pu le lamphung kineh zo lo – i pute kidem thei lo\n2) Deeklam tuktum zong gal – i muan pente zong i gal hi thei\n3) Mihing le papo – kisi pak thei\n4) Gallu kihta gallu tuak – i buksawmna mun ah a\nsiazaw kan kituak thei\n5) Sakhi a pi san, a no san – nu le pate kisun hamtang\n6) Hawmsem nungta, ne-bum si – a cinghte hau semsem,\na cilte zawng semsem\n7) Zawlthu kalah sialthawl – na zekaikai leh thusia khat lut pak thei\n8) Na kellu phum kidawk ding – na thu imsim hong kithei ding\n9) Na suakluka uh kibalkham – na kithutuakna uh kitamsak\n10) Meima lo ah tho tu lo – paubang lo phamawh cihna\n11) Zuau in a khap tawn – zuau thu gente kithei veve\n12) Nupa kithutuak khuakhat in zolo – kipumkhatna thupitzia\n13) Khuakhat kithutuak – tawm taleng a tampi khuakua in zo lo kilemlote’n hong zo zo lo\n14) Bui a phak kuana khawl – tangtun kuana dinkhawlte\n15) Nu le pa thumang a nahlawhpeek – a daupai-in a ma vang pah\n16) Akta mang kuan kitutu – mancip giimnam\n17) Ngalvang in a tat nading – i gamtat zia ding saupi gelkhoh\nkuam kua khual huai\n18) Simbeng zong kim citciat – kipawlkhopna khatpeuh ah tangzang kiguang makai tangzang kiguan kul\n19) Sialtat zawh nung, sial daikai – Apian zawh teh, khua nung thei\n20) Ki-uitui – Ki-itbawl tuam deuh hun sung\n21) Ki-angvan – Kideihsak, kihu, kipanpih\n22) Laikhun – Lupna\n23) Khunlan – Lupna\n24) Lia le tang – Nungak le tangval\n25) Puvun pivun – Pu le pi\n26) Tun le zua – Nu le pa\n27) Ciin le tuai – U le nau\n28) Angkawi – Zi\n29) Kiang – I pasal\n30) Vontawi – Tanu tapa\n31) Sawn – Tute\n32) Mamo – Monu\n33) Zaitha – Thatang\n34) Cinthu – Thu\n35) Tongdam – Kampau\n36) Na lel cinthu – Na gen thute\n37) Lak mai – Maitang\n38) Luankhi – Khitui\n39) Banzaal – Khut\n40) Pheiphung – Khe\n41) Na siangah – Na kiangah\n42) Heina – Paina peuh\n43) Tuang lam – Lampi\n44) Saumang – Inn\n45) Lang lam – Neih le lam\n46) Lii bang kicing – Kisap om lo\n47) Vailo – Lo\n48) Laal – I galte\n49) Sangsa – Gamsate\n50) Zinleng – Dawi\n51) Sianmang – Pasian\n52) Tangbang dam – Cidam\n53) Omlai vei – Dammawh\n54) Naubang kap – Kap\n55) Mimbang thum – Thumthum\n56) Hui bang mau – Khasiatna hau\n57) Lawkbang tau – Tautau\n58) Suumbang bia – Biakpiakna\n59) Vaimang siamsil – Lai\n60) Khaubang ciah – Ciahlam\n61) Hawm teel – Micingte’ nun sawt\n62) Iplah – Pammaihsa\n63) Mimphung – Pianna behte lam\n64) Pal bang nang – Thuak tentan\n65) Sumkuang in a lii khuat – Numei in a ma khuat\n66) Pu le lamphung kineh zo lo – I pute kizo zo lo\n67) Kisial – Thei khiasak\n68) Kawlciang – Thau\n69) Lamsai – Lamgui\n70) Namtem – Temta\n71) Kawl hei – Hei\n72) Tu kawl – Tu\n73) Sunglawh – Annek\n74) Khing an – An\n75) Ningzu – Zu\n76) Aisa – Sa\n77) Sumlu – Lutang\n78) Besam – Sam\n79) Thul guah – Guah\n80) Phialva – Vasa\n81) A bual – Ak\n82) Thangvan – Vantung\n83) Simlei – Leitung\n84) Khawi le vulh – Ih khawi gannote\n85) Zal mang – Zanmang\n86) Khangthei lo – Khanglo\n87) Tung sunni – Ni\n88) Sul khapi – Khapi\n89) Alsi – Aksi\n90) Zingdamsol no – Solpi\n91) Laukha – Kha Siangtho\n92) Zinleng – Dawi\n93) Pham – Si\n94) Gua bang hing – Nungta\n95) Thel nah – Laidal\n96) Nuh sawl – Singteh\n97) Tulsing – Singkung\n98) Khimzing – Khuamial\n99) Phalvak – Khuavak\n100) Muikhua zin – Khuamui tung\n101) Silh puan – Puan\n102) Ten nik – Nik\n103) Dam tui – Tui\n104) Lumsuang – Suangtum\n105) Vaivut – Vut\n106) Sian sung – Innsung\n107) Kankong – Kongpi\n108) Vaimang – Kumpi\n109) Lunmang – Mihaute\n110) Sanggah – Tagah\n111) Meigong – Nupa langsam\n112) Laizom – Sung suahpih\n113) Pahtang – Innkaa\n114) Sumtual – Inntual\n115) Sesum – Dangka, sum\n116) Vangkhua – Khua\n117) Tangbang phong – Thotosak\n118) Albang tah – Nekngaih, nesak\n119) Albang dah – Dahna hunte\n120) Nun bang nuam – Nopsak hunte\n121) Kizo – Kilungdampih\n122) Kimuak – Nopnate kinuampih\n123) Ki-uap – Dahna hunte ah kitutpih\n124) Awh khi – Khi\n125) Tau buh – Khut a tau bulhte\n126) Tai khua val – Khua vakta\n127) Senlai – I neu lai\n128) Lobang tul – Lui suahta\n129) Tum bang guai – Teek kuanta\n130) Paak bang kitawi – Kipahtawi\n131) Mu bang ngai – Kingai\n132) Vabang pil – Pilsan Teitang\n133) Zu bang mawl – Hai kisa\n134) Ci bang teel – Deih teel\n135) Gia bang zun – Kizem, kipuahpha\n136) Maimit – Mittang\n137) Gial bang kia – Khitui malte kia\n138) El ho – Zahpih ho\n139) Kulsin – Hankhuk\n140) Vabang laam – Laam\n141) Ngabang leng – I lenlai hunte\n142) Siangkawm – Tanaute kiang hawh\n143) Zing zin – Khualzin\n144) Ciampeel – Thuzuau\n145) Cilgil – Citak\n146) Mabang hial – Zawhbawl\n147) Zulhzau – Gamtat gina lote\n148) Mit tuuk – Sawm gige, thangah\n149) Bantan – Sattan\n150) Ne bum si – A huaihamte nek tom\nLa tawm hong suut ning\n1. (a) Pupa gamsat, Zogam minthang, momnote kilbang khan nading,\nZYA-te’n mabang hong pat, Tin Jubilee tuang hong tungta e.\n(b) Tin Jubilee tuang hong tungta phual vano bang tan kitehpih,\nZovontawi te’n, lambang paak in giabang zuun ni e.\n2. (a) Kuate’n laizom a ngai lo diam tong kum lo tul sing zong kikawi e.\n(b) Tong kum lo tulsing zong kikawi a nahzing nuai-ah sial lo zong nem sial lo zong nem e.\n3. (a) Phamsa ningtui nong tulh sangin i damlai ningtui kitulh ni e\n(b) I damlai ningtui kitulh in, i lawmlai giaduang kizuun ni e.\n4. (a) Zota vuntawi u le ka nau sakamkei bang ka gialpihsa teng siingdang anglai zal ding phal sing e.\n(b) A lawm lo singtan hong lel leh Myone Pyine Bahu ban ah\nUNO zum dong va lel vang e.\nZongeinate thu hoih la hoih paunak hoih nono tampitak om a, ahi zongin ke’n hizah tawh Zomi khangnote tha hong pia ing. Ka lungdam.\nPa Cin Lian Khai\nTungzang Taih, Kalaymyo\nPrevious: George Washington Tangthu ~ Timothy Naulak\nNext: Na tate’n nang hong sun leh na lungkim diam? ~ Dr. Pum Khan Pau\nDahna Pulakna: Mangpha Lia Cing Hau Lun, Kha 7 (Tohing beh)\nZika lungno kikoici zelh hiam? ~ Zingsol


url: =USA aom “Home Depot” Company in nasemding mi 80,000 behlapsawm ~ ZD :: ZOMI DAILY\nposted on 5 March 2017 at 8:56 am Lomkholna: News, Sawltak, USA, World\nUSA gamsung aom “Home Depot” kici Company te’n Spring sungin nasemding mi 80,000 bang behlapding ci’n tangkokhia uhhi. Tunai Company dangdangte’ nasemmi akhiamlamdang hizawmahleh Home Depot in mi tampitak lakbeh sawmzaw uhhi.\nNasemding mi adeih uhpen Position tuamtuam hi a, Cashiers, Freight Handlers, Customer Service Representatives cihbang hiphadiak hi. Tuapen Permanent, Part-time, Seasonal cihbang in septheihding ahihi.\nNasep ngahtheih nadingin Application bawlziapen abaihmahmah dingin vaihawm uh a, Smartphones leh Tablets khatpeuh panin nasep ngetna Job Application kibawlziau theihi. Home Depot te’n a website tungah asuahsakna ah nasep ngetna Job Application bawlzia pen abeisa hunsangin 80% bang hun tawmbei zawding ci uh a, Minute 15 sungin nasep ngetna ki bawltheiziauding ci uhhi.\nHome Depot ah nasep ngetna ahi zongin, vanleina ahi zongin mikhempeuh in nasep baihlamtak leh olno takin ahihtheihding uh ki lunggulh hi ci’n Human Resources ah Executive Vice President asem laitak ahi Tim Crow in genkhia hi.\nAT&T Company te’nzong US gamsung ah nasepthak pawlkhat pulakna nei uhhi.\nAT&T pen Telecommunications Company minthang mahmah khat hi a, nidang in US gampualam ah nasep apiakte tu’n US gamsung ah semsaknuamzaw ahih manin, nasemding mi 3000 bang sapbehsawm uh cih Fox News pan kiza hi. Nasep neilo te’n na kan dih un 🙂 ZD Sawltak #zomidaily\nPrevious: Philippines ah ngawngtan athuak Germany gammipa luanghawm ki mukhiata ~ ZD\nNext: SoyNut Butter te E.coli natna tawh kizopna om ahih manin nekding lauhuai ~ ZD\nKalaymyo khuahun pawlkhat\nMinam leh Gam a langpangte gimpiakna ~ Hau Za Cin


url: =Tu Hi Tu Female Version Mp3 Download (7.24 MB) » DVIS-MUSIC\nTu Hi Tu Female Version Mp3 Download\nDownload Tu Hi Tu Female Version Mp3 Song Free from Pagalworld, Listen before downloading Tu Hi Tu Reprise Kick Neeti Mohan Salman Khan Jacqueline Fernandez (7.24 MB). You can Also download Kick Tu Hi Tu Full Video Song Female Version (7.24 MB) on DVIS-MUSIC.\nBy T Series Duration 00:05:30 Min Size 7.24 MB 46K\nBy Evil Duration 00:05:30 Min Size 7.24 MB 648\nTu Hi Tu - Kick 2014 Female Version With Lyrics- Neeti Mohan Himesh Reshammiya\nBy Joyel Scaria Valerian Duration 00:05:30 Min Size 7.24 MB 1K\nBy T Series Duration 00:05:30 Min Size 7.24 MB 77K\nBy Zee Music Company Duration 00:03:10 Min Size 4.17 MB 37K\nTu Hi Tu Har Jagah Kick Movie Female Version Thai Video Mix The Handsome Cowboy\nBy Arockez Entertainment Duration 00:05:20 Min Size 7.02 MB 11K\nTu Hi Tu FULL VIDEO Song Kick Neeti Mohan Salman Khan Jacqueline Fernandez\nBy T Series Duration 00:02:59 Min Size 3.93 MB 7K\nTu Hi Tu Reprise Female Version Beautiful Song\nBy Amul Ranabhat Duration 00:05:29 Min Size 7.22 MB 4\nTu Hi Tu Har Jagah Female Version Love Romantic WhatsApp Status Video 2017\nBy Unitech Zone Duration 00:00:29 Min Size 651.37 KB 2K\nTu Hi Tu Female Sad\nBy Entertainment 141 Duration 00:00:31 Min Size 696.29 KB 11\nNaino Ki Jo Baat Female Version Mp3 Audio Song Download Pagalworld Com Daru Badnam Karti Pagalworld Fake Love Bts Mp3 Arere Yekkada Video Song Download Sapna C Patiala Peg Desi Desi Na Boliya Kar Tu Aata Hai Seene Mein Ms Dhoni Jaat Jab Bhi Teri Yaad Aayegi Full Song Download Kr Jatt Com Daaru Badnam Lettest Download Dj Punjab Com Besi Besi Na Boliya Kar Lung We Lalong Chi Ringtone Https Youtu Be TpR4EXEZh0E Khuda Bhi Jab Tumhe Mere Paas Whatsapp Sad Song Chennai Gana Main Tenu Samjhawan Ki Arijit Singh Mp3 Download Mr Jatt Naino Ki Jo Bat Naina Orignal Mp3 Song Love Yourself Mp3 Download Love Yourself Song Download Pagalworld Pagalworld Millind Gaba


url: =Cimawh huh (Helpmeet) :: ZOMI DAILY\nposted on 1 July 2015 at 1:05 am Lomkholna: Article, SuanghDal\nPasian in Adam a piansak cil-in huan sungah Adam a huh thei taktak ding om lo ahih manin, Adam sung panin amah a huh dingin huhnu (helper) khat bawl a, tua pen numei kici Eve ahi hi. Pawlkhatte in numeite sangin pasalte pha zaw hi ci-in numeite pen pasal aa dingin kisapna (object) bang bekin ngaihsun khial uh hi. Hi lo hi. Pasal om kei leh numei bek piang thei lo hi. Tua mah bangin numei om kei leh pasalte suak thei lo ding uh hi. Pasal lo tawh beh le phung thu kigen ngei lo a, ahi zongin numei lo tawh beh le phung piang thei tuan lo hi. A cimawh tuak a kihuh ih hi hi.\nPasalte bang khat peuhpeuh ah numeite sangin lungkia hakzaw uh hi. Pasalte pen numeite sangin vang phazawin lianzaw uh hi ci uh hi. A hihna zong om kha mah ding hi. Tua mah bangin numeite zong pasalte sangin a thuakzawhna uh a liatzawkna mun om hi ci-in scientist te in gen uh hi. Leitungah pasal meigong sangin numei meigong a tam zawkna pen numeite pen a tu a tate uh tawh thuak zo takin nuntakpih zo zaw ahih manin numei meigong a tamzaw ahi hi ci uh hi. Pasalte a zite uh si leh thuak zo lo, om zo lo, lungleng khuangai baihzaw uh hi. Zi nei kik thei ih cita zongin a kilawm nawn lo putek pipi nangawn in zong zi hong deih hehu pahpah uh ahih manin, tua bang pipi-in pasal meigong a tam sangin a thuak zo zaw numeite meigong tam zaw hen cihna hi ding hi, ci-in Science lam mipilte in numeite pen pasalte sangin thuakna lamah a vang phazaw a thuak zo zaw ahihna uh gen hi.\nMeigong cih kammal ih zak ciangin numeite a cihna ahi phadiak dingin kingaihsun pah hi. Hi mah hi, meigong ahihnak leh numei tamzaw tawntung hi. Pasal meigong zong bel om lua hi. Meigong min pen numeite in puapha deuh hi. Kamsiatna bangkhat a bat hangin hamphatna khat hi gige hi. Leitungah pasal meigong sangin numei meigong tamzaw hi. Pasal mipha zah sangin numei mi phazah tamzaw hi. Kum 70 pha khin putek khat zong om thei tuan lo-in nungak moi nono smally mah deih pah lai hi. Tua manin pasal meigong a om ding sangin numei meigongin om leh siangtho zaw sa hi ding hiam leitungah pasal sangin numei meigong tamzaw in, pasal vekpi sangin numei vekpi mi sazian zui-in tamzaw lai hi. Science has established that women have a greate pain-threshold than men. Natna satna ah zong numeite in pasalte sangin thuak teitai zo zaw mawk mah uh hi. Numeite pen a thuak tawntungte ahi uh hi.\nNa zi, na nu le na sanggam numeite hehpih in. Na cihmawhna hong huh amaute ahi uh hi. Numeite pen pasalte ii kicin lohna (man’s incompleteness) a kicing sak cimawh huhnu (helpmeet) ahi uh hi. Hih huhnu (helpmeet) hihna pen neuzawkna (inferiority) hi lo hi. Pasalte zong numeite huhnu dingin a kipiakna pen liatzawkna (superiority) hi lo zaw-in a kicingnai lo pasal (inadequacy man) ahihna hong kilangsak hi zaw hi. Pasal le numei liangko ih kikim a, ahi zongin numei pen pasal hi lo-in pasal pen numei hi lo hi. Kilamdang hi. Liangko kikimna (equality) tawh ih panmun tuamte a kikhek thei hi lo hi. Equality does not lead to interchangeability of roles.\nPasian in numei le pasal a kihuh dingin ahong bawl ahih manin, khat bek ahi ei le ei kihuh mawk mawk loh ding ahi hi. Pawlkhatte pen sex tawh kisai ah amah le amah kihuh ziauziau thei hi. Hih pen mawhna hi. Pasalte in numei lo tawh a khut vang zangin sex lungkimna bawl ziauziau hi. Numeite in zong pasal lo tawh a kutmee zangin sex lungkimna zang thei hi. Masturbating must be a sin. Anu ding apa ding a om laiteng ei le ei, ih khut khawng ih khutmee khawng zatna tawh sex zat ding hi lo hi. Numei le pasal nih kikal bekah omkhopna (sex) zat ding ahi hi. Omkhopna sex tawh kisai ah khat bek ih kihuh leh mawhna hi a, nih sangin ih tamzawk leh zong mawhna hi. Nupa kihuhna ah nih bek lian pha ding hi. Nih sangin tawmzaw lo ding. Nih sangin zong tamzaw lo ding hi. Na helpmeet na huhnu ding na muh mateng na tha sit in. Na kisik kei ding hi. Kihuh sak in.\nPrevious: The Last Leaf… by O Henry (Zolai tawh)\nNext: Cidamna ding “Len mui”


url: =Pa Thang Khan Kim (Buansing, Tonzang) sihvui hunding zaksakna\nSuahni : 06.04.1989\nSihni : 10.02. 2014\nVuini : 13.02. 2014\nA Pa : Khai Khan Thang\nA Nu : Cing Suan Cin\nA Beh : Buansing\nAhun : 12:00– 02:00pm\nAmun : MRAG- Aman Puri\nPawlpi : MR-AG, Kepong\nNatna : Malaria\nA Khua : Tonzang\nHun uk : Pr. Sangpi (Senior Pastor)\nHanthotna : Pr.Rev. Dr. Cin Sian Pau\nHehnep Hun Geelna\nKipat thungetna : Sia Pum (ZCF Kalang)\nMipi lasakna : No. 1. (Jordan Gun Gei ah)\nInntek pan thugenna : Pa Lian Khan Thang\nInnteek a ding thunget sakna : Sia Khaipu ( Asistant Pastor)\nZSM pan thugenna : Pa Kam Lian Mung\nZAM pan Dahpihna : Sia Joseph Tuangpu\nMangpha khakna la : Pawlpi Khangno te\nMipi lasakna : No. 2 Nungciang in a Nopna\nHun khak thungetna : Rev. Dr. Cin Sian Pau\nNek leh Dawn a ding thungetna : Syamah Vung Khan Cing\nLei-ah apna leh Thupha piakna : Pr. Dr.Cin Sian Pau\n2. Mipi Lasakna : No. 4. Innpha Bel Ah\nPa Thang Khan Kim- Tonzang khuami Pa Khai Khan Thang (Buan Sing) leh Tedim Myonee Zokhua mi Nu Cing Suan Cin (Hang vung)te tapa (3) na hi aa; 6.4.1989 in Kawlpi ah suak hi.\n(1) Pa Kap Lam Cin\n(2) Cing Huai Mang\n(3) Thang Khan Kim\n(4) Go Ngaih Lun\n(5) Pau Suan Khup\nPa Thang Khan Kim pen Kawlpi ah Tan lang pan tanlii ciangsangkah aa Yangon ah tan 5 pang tan 10 ciang pilna.Tuakhit ciang 10.10.2010 in kawlpi aa teng lia Cing Sian Huai (Hang Vung) tawh Kawlpi ah kiteng uh aa,tanumei Lia. Cin Lawh Nuam (kum 3) leh Tapasal Tg. Thang Lian Sang nei uh aa,tun kawlpi ah teng uh hi.Tua zawhciang in Inn lam Nek leh dawn haksat na hangbek mah tawh Malaysia ah sum thalawh ding in 26.01.2014 in hongtung hi.\nHongpai na lamkal ah Gimlua kha ahihman intawntung an nezo nawnlo, Mawtaw tuang teng hang tawh a Malaria hongkipan kik leh TB zong neih ahih man in khuaphawk nawn lo a, 28.02.2014 inZoto ah Inn zong tungman nawn lo in lumsuak pah hi.\nZato ah ni 13 sung in Operation 3 vei ki bawl a,a 4 vei na a ki bawlkik sawm laitak 10.02.2014 ni zingsang 4:00am in a siampa Pasian kiangah hongciah santa hi.\n*Tuciang hongzawhpih Ih biak Pasian tung,\n*A tuahsiat a kipan Zumvai,Sum leh Pai Vai, Thatang zungtang, Zoto vai khempeuh aaki pan hongbuai pih Sia Sangpi leh Sia Khai leh Pawlpi mi khempeuh tung,\n* Zato ahzanhong giahpih U leh Nau, Hiang leh San mel theih khempeuh tung,\n*Han mual tan theih nading sumbei khempeuh,vai khempeuh hong van sak ZSM maikai te tung,Hehnepna hongpai pawlpi tuamtuam pan Pasian nasem Siate, Upa te, Pawlpi mite leh Kipawlna tuamtuam pan makai te tung,\n*Nasep silbawl masuan nusia aa sum leh pai, tha leh ngal tawh hong uap, mipih tuipih a kuama ciat tungah LUNGDAM NA LIANPI KONGKO UH HI...\nGual a kua mahpeuh tungah kamtawh gen zawhloh lungdamna thu hih laidal tungtawn in lungdam kongko uh hi. Nasup nabai na khempeuh te uh I biak Topan’ a zah tampi’nhong thukkik sak tahen.\nTg. PUM SIAN MANG LEH A NUTSIAT SANGGAMTE\nZomi Genvai Kipawlna tawh Malaysai a om Zomi khempeuh I kizop kim theih nang leh haksa dongtuakte I vankim zawhna dingin, Zomi bup kong zawn uh hi. Mi-1, kum-1, RM10. Na sum khiat pen na zat khak kei leh lungdam huai zaw a, a zang kha-te na panpihna hi pah hi. Nang zat ding cihna tawh pia kenla, a zang ding om ahih manin pia zaw in! Thupha bawlin ki ngaihsun kawmsa-in pia zaw in.\nKhua Kipawlnate leh Biakna Pawlpite in “Kizopna sum” Kum-1, RM200 ta pia kim ciat dingin kong lamen uh hi.\nPa Kam Lian Mung Lutangpi 016-995 6231\nTg. Khoi Sian Tuang Thuvanpi 010-286 6189\nTg. Tuangpu Outreach 016 254 4093\nPa Thaamung Outreach 016 646 5375


url: =Myanmar grants teaching of ethnic language in state-run schoolsKawlgam Shan State aom Lashio khuapi ah 2014 – 2015 Academic Year sungin Shan minam Lai (Shan Ethnic Language) ki sinthei tading cih “Shan Literature and Culture Association” te’n Wednesday ni in tangko khia uhhi.\nHihbang in Kawlgam kumpisang State School ah Shan Ethnic Language sintheih nadingin phalna pen Myanmar Ministry of Education pan apiak uh hi a, Xinhua News te genkhiatna ah Ethnic Language sintheih nadingin phalna aki piamasapenpen ahi ci uhhi. (It is the first time that such ethnic language is permitted to be taught in Myanmar’s state schools. Xinhua News)\nKawlgam sungah Shan minam pen 3.7 Million bang phading a, hih Shan lai pen Shan gamsung khua 25 te ah tukum August kha pan kipan in kisintading cihi.\nTua hileh ei Zogam sungah Zolai pen kumpi sanginn ah kisinthei cih kiza a, Xinhua News te genbangdan hileh adang namdang pau hihbang in phalna akipia omnailo ci uh ahih manin, Zogam ah kumpi phalna taktak omnailo cihna ahidiam? A theician te’n anuai ah Comment na piaksak vevua maw.


url: =Pianna pa tektek in atanu luppih ahih manin thong kum 12 val kia :: ZOMI DAILY\nposted on 26 July 2016 at 7:49 pm Lomkholna: News, Sawltak, Singapore, World\nSingapore ah numeino khat apianna apa tektek “biological father” in zawhthawhthu tawh luppih ahih manin thong kum 12 leh kha 6 kiading in thukhenmang te’n thupia uhhi. Hih numeino pen apianna apa tektek in abawlsiat pen kum 10 aphak hun akipan hi a, kum 19 aphakciang inzong khatvei luppihkik leuleu cimawk hi.\nNumeinonu pen Primary 4 (innlam hileh tan 4) khawngbek hipan hi. Nikhat apa in sanginn ah vadawn in inn atun ciangin kisilbuk sungah zawhthawhthu tawh na omkhoppih cimawk hi. Tuahun in numeino pen kum 10 khawngbek hipan hi.\nKum 19 aphakciang inzong tuadan mahin omkhoppih cihi. Hihbang in aomkhoppih ciangin numeino in apa kiang ah “Pa te khempeuh in hihdan in atanu te aluppih mahhiam” ci’n adot ciangin apa in lamdangsa leh nuam savat hetlo cihi. Ahi zongin omkhoppih veve cimawk hi.\nTawlpi khat numeino in kuamah genkhiagamlo in asimthuakthuak khitciang in khatvei thasan in palik te kiangah Report pia in vako hi. Tuaban in athu aki theikhiapan himawk hi.\nPapipa pen kum 51 hita a, mihai zong ahisamlo apilmawhlo dingin akilawm Technician khat ahihi. Zanni in agamtatsana te hangin thongkiading in thukhenzum pan thu akipia ahihi. Ataktak in Singapore leh Malaysia khawngah ciangduai tawhzong tawsat daan akipiazel hi a, hihpa pen kum 50 valkhin ahih manin ciangdual tawh tawsat bel kipianawnlo cihi.\nHihbang thuthang te Zomi Daily panin konggelhkhiat uhciang in numei leh pasal vai pulaknopna hilozaw in innkuansung theihhuaithu ahih manin kong suahsak uh ahihi. Hih numeino pen kuamah genkhia ngamlo in amahguak in pumthuakcip a, khatveivei amahleh amah ki sihbawlding ka ngaihsunzelzel cihi. Mihing amauleh amau aki sihbawlte innkuansung hamsatna tuamtuam aommanmah ahihi. Hihbangdan innkuansung ah aomkhawng ihtheihkhakleh kumpi thuneite kiangah zasakpahni ci’n kongzawn uhhi.\nAsimthuak khinkhian nahih lehzong amanlang in thuneite kiangah zasakpah in. Domestic violence ci’n innkuansung kuamah hong theihpihloh in abuai simsim omkhinkhian theihi. ZD Sawltak #zomidaily\nPrevious: Khangno le Media, Media le Nuntakna ~ Zam Thuam\nNext: Dahpihna leh Phawkna laikhak pawlkhat ~ Rev. Khup Za Go\nTulai Zomite dinmun leh mailam ding ~ Khup Lian Thang


url: =Kim Jong Nam vai thukhenna zummai ah Security khauhsak mahmah ~ ZD :: ZOMI DAILY\nposted on 1 March 2017 at 9:50 am Lomkholna: Malaysia, News, Sawltak, World\nMalaysia, KLIA2 sungah akisuamlum Kim Jong Nam vaitawh kisai in, akihel numei 2 te tuni (Mar 01) in Court ah thukhenna aki neiding hita hi. Thukhenna akineih nading Sepang Court Complex maiteng ah Media tuamtuampan mi tammahmah ahih manin, Security zong khauhsak mahmah uh cih theStar pan kiza hi.\nSepang Court geiteng munkhempeuh phial ah Police te’n ngakcip uh a, Traffic Personnel tezong mawtaw alut apusuak encik in buaimahmah uhhi.\nMedia Agency tuamtuam panin Reporters te zingsang 5am akipan hih Sepang Court maiteng ah thuthang kanding in ngakcip uh a, ahi zongin Reports khempeuh asungah ki lutsak tuaklo hi.\nReporters alutding khempeuh Registration limtak bawlsak ciatciat uh a, asungah Electronic van puaktheihding pen ciantan mahmah uhhi. Mobile Phones, Laptops, Recorders cihbang Gadgets tuamtuamte Court sungah puakding phallo uh a, Security Counter ah apsak uhhi.\nNews Agency khatpan in Reporters 2 tabek lutkhuan pia uh a, alut khempeuh pumpi leh vanpuakteng limsit mahmah uhhi.\nJournalists zaval bang alutnuam in Complex maiteng ah ngakcip uh himahleh avekin lutsaksawmlo hileh kilawm ci uhhi.\nMedia Personnel zatampi lutnuam himahleh atampen Malaysian Pressmen 15 leh International Journalists 15 tuakbek lutsaksawm hileh kilawm kici hi.\nSepang Court Complex sungteng zong Police Officers leh Personnel akigawm in mi 199 in Security mawhpuakla uh ci’n Police Sources te’n genkhia hi.\nKim Jong Nam sihna vaitawh tuni thusitna athuakding pen Vietnam gammi numei Thi Huong leh Indonesia gammi numei Siti Aisyah tegel ahihi. “VX nerve agent” kici alauhuai mahmah Chemical Weapon namkhat tawh Kim Jong Nam asuamlum uh kici hi.\nVietnamese Thi Huong pen February 15 ni in akiman hi a, Indonesian Siti Aisyah pen February 16 ni in akiman ahihi.\nRelated: KL Airport sung Kim Jong Nam asuamlum numei 2 te thusitna kinei tading ~ ZD\nHih numei tegel bangci bangin thu hongki khendiam cih leitungbup in alunglut mahmah laitak ahihi. ZD Sawltak #zomidaily\nPrevious: Myanmar – China gamgi dungah buaina hangin mi 160 in sihlawhkhin ~ ZD\nNext: Huawei Smartphone te metnawnlo ahih manin, nasemte Job Cut patau ~ ZD


url: =LESSON 7 | MAY 9- 15 LAIMAL, A KIGELH THU LEH A NUNG A MA THU ~ MUC\nLESSON 7 | MAY 9- 15 LAIMAL, A KIGELH THU LEH A NUNG A MA THU\nAdmin 1:53:00 PM Articles, Sabbath School Lesson\nLESSON 7 MAY 9- 15\nLAIMAL, A KIGELH THU LEH A NUNG A MA THU\nTU KAAL SUNG SIM DING: Thkikna. 32: 46,47; 1Kum. 3:6; Gam. 6: 24 – 26; Pian. 1: 26,27; 2: 15 -23; 15: 1-5.\nKAMNGAH: Hih Thukham laibu la unla, note langkhatah teci dingin a om theih nadingin Topa na Pasian uh Thuciamna Singkuang gei-ah koih un.” Thuhilhkikna 31: 26.\nTulaitak leitungah mi vekpi mak tulgiat val bang pha-in, a kizang kampau nam 6000 bang om hi. Kampau nam 600 tawh Lai Siangtho buppi a bu-in kihawmkhia khin hi. Thuciam Thak leh pawl khat a kihawmkhia kampau nam 2500 hi. Kampau nam tampi tawh bawl ding kisam omlai hi. Kampau nam kizang zah a lang phial bang tawh Lai Siangtho bu kibawl khin suak hi. Mimal mak khat leh a lang bang in amau pau tawh Lai Siangtho bu nei zo nai lo uh hi. Kampau nam tuamtuam tawh bawl ding kisamlai hi taleh Lai Siangtho kipawlna (Bible Society) tuamtuam in pau nam khempeuh tawh Lai Siangtho bu bawl dingin hanciam uh hi.\nAmau pianpih pau tawh Lai Siangtho bu a nei khinte in mi hampha hi. Hih hamphatna a manphatlam phawk lo-in, mi tampi in Lai Siangtho bu nei lo cihte ngaihsutin nei kha lo mi tampi om hi. Kum zalom tampi sung Europe gamah mipi in Lai Siangtho bu nei lo uh hi; Lai Siangtho sim ding kiphal lo hi. Ahi zongin laikhetna leh Reformation (Pawlpi Kipuahphatna) hangin Lai Siangtho bu hong tam semsem hi. Lai Siangtho bu a nei khin eite in koici bangin Kha Siangtho tawh kidim ding i hiam cih ngaihsut kisam a, Topa Kammal sim, kantelna tungtawnin Topa theihtelna i nei ding hi.\nLAI SIANGTHO THEIHTELNA\n2Tim. 3:16,17sim in. Bang ngimna hangin Lai Siangtho hong kipia hiam?\nMihing in hotkhiatna thu, Pasian in mawhnei mite a hong tatna dingin a geelna, a sepkhiatna teci hi ding leh thuman siantho-na lampi a hong hilh dingin Lai Siangtho a kigelh ahi hi. Tua dingin Topa in mihing kammal mah hong zang hi. Pasian in Egypt panin Israelte a hotkhiatna a hang in, minam khempeuh tungah Ama thupuak a gen dingin Pasian in a teeltuam minam hi. Minamte in amau pau, Hebrew, Aramaic, zangin Topa Kammal pulaak dingin a teelkhiat ahi hi.\nGreek hong khankhiat ciangin hotkhiatna thu kizelh nading lampi hoih khat hong suak hi. Tua hunlai-in mite in Greek kampau uh a, Greek tungtawnin Thuciam Thak bu kizel hi. Hun khat ciangin Thuciam Lui zong Greek tawh kigelh kik hi. Khrih in sihna pan hingkik a, van a kahkhit, sawltakte in mun khat pan mun khatah pai-in, mite zat kampau mah tawh hotkhiatna thu genuh a, tua bangin hotkhiatna thu hong kizel hi. Sawltak John in “Jesuh nasep a muh, a thuhilh a zak thute hong pulaak kik hi (Mang. 1:2). Tua bangin Lai Siangtho in Pasian humopna tawh kamsangte leh sawltakte a pulaak, a gelh uh thute in tuni dongin kip tawntung hi, cih hong lak hi.\nThkikna. 32: 46,47 sim in. Bang hangin Pasian thupiak (Torah), a thuhilh khempeuh zuih ding thupi hiam?Bangci bangin Pasian Kammal in hong nungta-sak hiam? Koi bangin tuhun adingin khiatna nei hiam? ___________________________________________________________ ___________________________________________________________\nMi kimkhat in amau lai tawh kigelh Lai Siangtho bu nei banah a kibang lo bu (version) tuamtuam neihtuah uh hi. Bang bang hi taleh a thupi in Pasian Kammal sim, kanbeh nopna lungsim nei-in, a hong hilh thute bangin nuntakna in a thupi pen hi.\nBang hangin Pasian Kammal hong sawl bang manna in mawksuak ngei lo ahihna leh naupangte hilhna in thupi hiam?\nKAMMALTE LEH A KHIATNATE\nI kammal zatte pawl khat in khiatna thukpi nei uh hi. Tua bangin thuthuk pulaak kammalte namdang khat pau tawh a khiatna gen ding hamsa mahmah hi. Tua bang mahin Lai Siangtho laimal kim khat in zong eima pau-in a khiatna pulaak ding hamsa hi. Tua hi-in tua bang kammalte a khiatna i tel zawk nadingin limtak kantel kul hi.\n1Kum. 3:6; Late 57: 3; 66: 20; 143: 8; Micah 7: 20 sim in. Bangci bangin Pasian hong hehpihna leh khuatuahna i ngah thei hiam?\nHebrew laimal ‘chesed’a khiatna in hehpihna cihna hi-a khiatna thukpi nei kammal hi-in Thuciam Lui sungah mun tampi-ah kigelh hi. Hehpihna cih kammal in Pasian hong itna, migi cingh gamtatna, hehpihna leh A mite tungah thuciam a pulaak kammal hi. Pasian in Ama hehpihna a nasem kumpi David tungah tatsat lo-in kilangsak hi (1Kum. 3:6). Topa in Ama hehpihna leh Ama thuman kilangh sak hi (Late 57: 3). Israel tawh kisai-in Jacob tungah Topa in a thumanna pulaakin Abraham tungah a hehpihna theisak hi (Micah 7: 20). Lai Siangtho buppi in hehpihna siksanin a kigelh hi-in, Pasian hong hehpihna leh a hong itna thukpi hong hilh hi.\nGam. 6: 24 – 26; Job 3: 26; Late 29: 11; Isa. 9:6; 32: 17 sim in. lungnop daihna (shalom) thu bangci kipulaak hiam?\nHebrew laimal ‘shalom’a khiatna in lungnop daihna hi. Ahi zongin tua sangin tangzai zaw hi. Lungnop daihna in ‘bucing’ ‘picinna’ ‘lungsim pumpi damna’ pulaak hi. Pasian thupha leh a hong hehpihna in lungnop daihna tawh hong nungta-sak thei a, tua in Pasian hong piakkhong hi (Gam. 6: 24 -26). A langkhat panin Jacob tuahkhak thute in lunggimna, tawlna tawh kidim hi. Bang hang hiam cihleh Jacob in lungnop daihna nei lo hi. Lunggim theihna tawh kidim leitungah Sabbath ni-in Topa tawh holim khawmna in Sabbath lungnop tawldamna (Sabbath shalom) i ngah thei hi. Amah tawh kalsuan khawm-a a nungta mi in a kicing lungnop tawldamna, nuntak bitna tawh nungta hi.\nGreek leh Hebrew cihte tawh Lai Siangtho simtheihna i nei kei zongin i sim thei Lai Siangtho hong hilh thute koi bangin nuntakpih thei veve ding na hiam?\nA KIPULAAK MUN KAMMAL, THU LUANZIA -TE LEH A KHIATNA\nHebrew-te laigelhnate-ah a thupi kammal, a thupi thu khat a pulaak zia uh nam tampi om hi. European gamlamte laigelh tawh kibang lo-in Hebrew in khawlna (comma) cihte zang lo hi. Tulai Lai Siangtho Bu bang hi nai lo ahih manin a simnop telnop dingin laigelh laipai zia a kipuah toto hi zaw hi.\nPian. 1:26, 27; Isa. 6: 1-3 sim in. Bang kammalte gen kikkik uh hiam? Tua bangin a kigen kikkik laimalte in a kibang lo ngaihsutna bang thu-te pulaak uh hiam?\nHebrew laigelhte in Pasian vangliatna thute a pulaak uh ciangin thum vei gen kikkik uh hi. Pasian in nate a piansakna thu a hong hilhna-ah, a kibang kammal gen kikkikna in mihing a hong kipiansakna thupi mahmah ahihna pulaak hi. “Bara’ cih kammal in ‘piangsak’ cih a khiatna hi-in, Pasian bek in a piansaknate a pulaak kammal hi. Mihing in na a bawl ciangin a omsa khat siksanin, a omsa khinsa na khat tungtawnin a om nai lo khat a bawl hi-in, Pasian in ahihleh a omsa siksan, a omsa tawh a om nai lo khat piangsak hi lo hi. Pasian in nate a piansakin bang mah a om lo panin a piansak ahi hi.\nPasian in Ama lim bangin mihing piangsakin, Pasian lim bangin amah a piangsak hi. Amah in pasal leh numei a piangsak hi (Pian. 1:27). Hih munah piangsak cih kammal thum vei pulaak hi. Pasian in Ama lim le meel suunin mihing a piansak ahihna Moses in limtakin a hong hilh ahi hi.\nIsaiah mangmuhna leh Pasian in ama kamsang dingin a sapna-ah zong seraphim in vanglian Top in “siangtho, siangtho, siangtho,’ ci-in thum vei pulaak hi (Isa. 6: 3). Tua bangin thum vei a kipulaakna a hangin a tuamdiakin siangtho Pasian a hong hilh hi-in, biakbukin Ama vangliatna tawh kidim hi. A siangtho Pasian mai-ah a om Isaiah in “kei a siang lo mipa in gimna ka thuak hi,’ci-in pulaak hi (Isa. 6: 5). Isaiah bangin kamsangte in Pasian siantho-na leh Ama zia le tong a muh uhteh mihing in kihhuai, ginatna khat zong nei lo ahihna uh kiphawk uh hi. Tua hi-in Paul in zongin mihing cihmawhna leh Honpa kitangsapna pulaak hi (Romans 1-3), Paul ma-in zong hoihna tawh kidim kamsang Isaiah in zong mawhdim mihing nunzia pulaak khinzo uh hi.\nDaniel in zong Nebuchadnezzar bawl milimpi thu pulaak kikkik hi (Dan. 3:1, 2, 5, 7, 12, 14, 15, 18). Daniel 3 sungah Daniel tungtawnin Pasian in a pulaak milimpi 10 vei kipulaak hi (Dan. 2: 31- 45). Hih in bang pulaak hiam cihleh mihing in a nungta Pasian langpan-in amah leh amah Pasian bangin kiliansakin a kibia ding a vaihawmna hong hilh hi.\nA KIGELH THU-TE LEH THU-NUNG THU-MA\nLai Siangtho kammalte in thu-nung, thu-ma nei ciat hi. Laimal mal khat khat-in a khiatna nei hi pah pah lo hi. Laimal khat in laigual picing (sentence) tungtawnin khiatna nei-a, laigual picing khat in thu-vui (unit) tungtawnin khiatna nei to hi. Laimal khat panin laigual picing tungtawnin khiatna nei a, laigual picing in khawkpi, khenpi (chapter) siksanin khiatna nei hi. A bu (book) tungtawnin khawkpi, khenpi in khiatna nei hi. Tua bangin a kizomto bilbial ahi hi. Tua hi-in laimal pawl khat leh laigual siksanin thu-khup huai pah lo hi.\nPian.1:27 leh 2: 7 enkak in. Tua khitteh Pian. 2:15 -23 sim in. Koi bangin tua thute in, Hebrew laimal ‘adam’ a khiatna in ‘mi pa’ thu bang pulaak hiam?\nI gensa bangin Pasian 1:27 pulaak bangin ‘bara’ a khiatna in mihing a kipiansakna thu a hong hilh kammal hi. Ahi zongin mi pa cih a khiatna taktakin ‘numei leh pasal’ a kipiansakna thu pulaak kammal hi. Ahi zongin Pian. 2: 7 in ahihleh ‘adam’ a khiatna in leivui tawh kibawl mi pa Adam, Hebrew laimal-in ‘adamah’ hi. Hih kammal in Eve a kipiansakma-a, mipa Adam kipiansak a pulaak kammal hi. Tua hi-in Piancil 2 sung a kammal zat zia kibang lo hi, cih kimu hi. Mihing khempeuh a huam-in genna ‘adam’ (Pian. 1: 27) leh mipa Adam (Pian. 2:7) laimal khat ahih hangin a pulaak thu in kibang lo hi. A thu-nung, a thu-ma tungtawnin kammal ii khiatna i kantel ding kisam hi. Adam kammal mah in a nungciangin khanggui-te a pulaak kammal-in kizang hi (Pian.5: 1 -5; 1Khang. 1:1; Lk. 3: 38); Jesuh tawh kisai-in “Adam nihna” ci-in kipulaak hi (Rom. 5: 12 – 14)\nAdam cih min leh laimal in mun khat a tuam vilvel a mipa kipiansak a kipulaakna kammal-in a kizat mah bangin Adam leh Eve a kipiansakna a huampi-in (Pian. 1-2) a gennopna-in zong a kizang kammal ahi hi. Tua hi-in laimal khat ii pulaak thu i theih nadingin tua laimal tawh kizom khawkpi khat sung a thute i et kul hi. Khawk khat sungah thu guipi, ngaihsutna leh thu luanzia cihte kigawm khawm hi. Pian. 2:4 – 25 ah piansakna thu a nihvei-na kipulaak kik hi. Ahi zongin Pian. 1 sung piansakna thu a pulaak tawh kibang lo deuh-in a tuampha diakin pulaak hi (Mai kaal lesson). Pian. 1 leh 2: 4-25 in mihing hong kipatkhiatna pulaak ciat uh hi.\nPasian khut in pasal numei hong bawl hi. Leitung pilna kimkhat in piansakna om lo hi, ci-in a pulaak uh thu in hai-na lianpi hi lo hiam? 1Kor.1: 20.\nLAI SIANGTHO BU-TE LEH A SUNG A THUTE\nLai Siangtho sungah khawk lian pen in bu tuamtuamte hi. A kigelhna mun, a hun leh a kigelh thute in ngimna, deihna khat ciat nei uh hi. Pawl khat pen genkholhna thupua hi-in, pawl khatte ahihleh, gentehna in Late, a gelh nih leh thum a kigawm tuah ahi hi. Pawl khat in thupiang (history) kigelh hi-in, kim khatte Paul gelh laikhakte (epistles) hi.\nA kigelh thute i tel nadingin a gelh kua hi-a, a gelh laitakin bang thu piang cihte i kan masak ding kisam hi. Lai Siangtho a gelhte min a tam zaw kipulaak hi. Thuciam Lui sungah bu nga a gelh Moses hi (Josh. 8:31, 32; 1Kum. 2:3; 2Kum 14: 6; 21: 8; Ezra 6:18; Neh. 13:1; Dan. 9: 11 – 13; Mal. 4:4). Jesuh in zong Moses gelh hi, ci hi (Mark 12: 26; Jn.5:46,47; 7:19). Sawlte in zong Moses gelh hi, ci hi (Sawl. 3:22; Rom. 5:5).\nAhi zongin pawl khat, gentehna-in Esther leh Ruth bu a gelh kipulaak lo hi. Tua lo tangthu, Samuel Bu leh Khangtangthu Bu, cihte zong a gelh kipulaak lo hi.\nPian. 15:1-5; 22:17, 18 sim in. Moses in a gelh hi, cih thu in bang thupi-na nei hiam?\nPaikhiatna pan Thuhilhkikna in Moses gelh hi. Ahizongin Piancil Bu in piansak thu a kipan Pasian nasepna thu bulpi pulaak ahih manin Paikhiatna Bu ma-ah kikoih ahi hi. “Moses in gamlak ah tuucing-in a omna mun panin nengniam thuak a mipihte ngaihsun-in, a pate tungah Pasian kamciamte phawk-in, amaute in Pasian teltuam mi ahihna mangngilh lo-in, a mipihte ading thungen ngen hi. Vantungmite in Moses kimteng umcih uh hi. Kha Siangtho makaih humopna tawh Piancil Bu a gelhkhiat ahi hi.” Ellen G. White, Patriachs and Prophets, 251.\nPiancil Bu in piansakna thu, na khempeuh kipatna a hong hilh banah, hotkhiatna thu, mimawhte Pasian in a hong hotkhiatna zia ding zong hilh hi. Pasian in hotkhiatna a geelna thu Abraham tungah a thuciam in kician takin hong hilh hi. Thuciam in, Abraham in minam lianpi suak ding a, ama suan le khak in sehnel, aksi zah pha ding hi, ci hi (Pian. 22:17).\nPiancil Bu in i tel zawh loh bang thu guipi lianpipite pulaak hiam? Tua thuthuk Pasian Kammal in i upna ah thupi mah mah hi lo hiam?\nNGAIHSUTBEH DING: Ellen G. White, “John Wycliffe,” 79 – 96; “Luther Before the Diet,” 145 -170 in the Great Controversy.\nPasian in Ama Kammal, Lai Siangtho sungah hotkhiatna i ngah nadingin a kisam thute hong hilh khin hi. Lai Siangtho in a khial thei lo Pasian thuman a hong lak, mihingte tungah thunei-pi pen hi. Nuntak zia le tong sittel nading, nunzia a hong hilh, thu zuihnate a sittel ding leh thuman le thuman lo sittel nading ahi hi. Lai Siangtho in Pasian hong piak Ama kammal hi mah taleh, tua thute i sim ciangin, Kha Siangtho makaihna, Ama hong ompihna kisam tawntung hi. Lai Siangtho in a hong hilh thute i telna ding, i nuntakpih nadingin Honpa mah in Kha Siangtho in hong ompih hong makaih dingin hong kamciam hi. Kha Siangtho humopna tawh a kigelh ahih manin Lai Siangtho sung thute in khat le khat kitukalh lo hi.” Ellen G. White, The Great Controvery, 9.\n1. Lai Siangtho in kampau nam tuamtuam tawh sim theih dingin om mah taleh bangci bangin hamphatna lianpi na ngah thei hiam? Pasian Kammal in a hong hilh thuman thute, nuntakpih ding thute deih-in, zon ding, kantel ding thute koi bangin upna tawh na kalsuan, na pom hiam?\n2. Lai Siangtho sunga kigelh mihingte a hong kipatcilna thu lampi tuamtuam tawh a hong pulaak uh thute, piansak ni 6 ni-in mihing a hong kipiansakna thu leh leitung pilna (science) in kum mak zalom sawt hi, ci-in a hilh thute ngaihsun in. Lai Siangtho tawh kituak lo thu tampi om hi taleh Lai Siangtho hong hilh bangbang in thuman hi, cih theih ding thupi hi lo hiam? Pasian Kammal lo-in mihing dinmun in bang suak ding hiam?\n3. Lai Siangtho thute i telzawk nadingin a hong huh thei ding a tuamtuamte (dictionary, commentary, concordance) hong huh thei ding hiam? Na neih kei leh zong, koi bangin tu kaal sung thusinnate in hong huh ding hiam?\n4. Israelte in a ta, a tu-te uh tungah Pasian in amaute a makaihna, a ompihna thute hilh sawn dingin sawlna ngah uh hi (Thkikna.4:9). Pasian makaihna, ompihna thute tua bangin pulaakna in upna hong nei sak zaw sem hi lo hiam? Tua hi-in mite tungah thuman thutak hawmsawn, pulaakna in thupha hi lo hiam?


url: =Home » Article » Zomi te Koitan tungta ihiam? (Where Are We Now?) Agelh – Thang Lian Pau (ZRO) Zomi te Koitan tungta ihiam?\nArticle, Ebook, Education, Zogam, Zomi\nAgelh – Thang Lian Pau,\nZomi Re¬unification Organisation\nZomi te Koitan tungta ihiam? (Where Are We Now?) Agelh – Thang Lian Pau (ZRO)\nZomi te Koitan tungta ihiam?\n(Speech delivered during the Second Zomi Khawmpi from 4th¬-5th July, 2014 at Tulsa, USA)\nMinam I cih ciangin namnih in na kikhen a, tuate English in—Nation leh Ethnic—na kici hi. Ei Zo pau in anih in Minam kici ziau a, a tuam in zong na kingaihsun lo hi. Tua hi a, minam I cih ciangin tawndan leh ngeina kibang, pupa khangui kizom, pupate tung pan a aluahsuk uh gam¬leh¬leitang ah teng mite ahi hi. Tua ahih manin nation leh ethnic pen kibang mahmah na pi in kilamdangna khat nei kingaihsun hi, tua pen — pupate luahna gam a tengin amau¬leh¬amau a kivaihawmte pen ‘Nation’ kici se in, minam hi tase leh pupate luahna gam a tenglo hiam, ahih kei leh a tenna gam uh gamgi bangin a khente pen ‘ethnic group’ ki ci hi.\nEi Zomite zong pupa ngeina leh tawndan, khanggui kizom, pau¬leh¬ham kilamdanglo, pupate tung pan I luahsuk ngekngek gamah teng I hih manin minam kician mahmah khat ihi hi. Ahih hangin I Zogam pen tuizum Mangkangte hong khan lai¬in gam tuamtuam ah hong khen manin tudong gamkhat, ukna khat leh kivaihawmna khat ah ki¬om thei nailo a, minamkhatgamkhat suah ding lametna nei¬in hih theih zahzah hunkhat khit¬hunkhat, khangkhat¬khit¬khangkhat in kihanciam toto hi. Tu¬in Zomite muntuam¬gamtuam ah hong kikhenzak in, min tuamtuam tawh minamdangte in hong ciamteh mah taseleh, Zo¬suante ihihna kihaihlo¬in, ei laiguizom teng kivaihawmna khat a om ding lunggulhna tawh khangmasate na kalsuannate uh ci¬in muh theih hi.\nMangkangte in kum 1777 AD pawlin I Zogam hong nawk pan uh a, ahi zongin kum 1890 in la zo bek uh hi. Tua hun a kipanin I Zogam ah hong uk¬in, hong vaihawmkhum uh hi. Amaute cihloh buang kuaman hong uk¬zou ngeilo, bekthamlo¬in zong hong kisimzo ngeilo hi, tua hia ei Zomite pen eimah¬leh¬eimah kivaihawmin, zaleentaka na nungta tawntung ihi hi. Zogam hong lak khit uh sotlou in, minam khat ihih lam hongtel semsem uh ahih manin, Zomi¬namte tenna gam teng kivaipuakna khat sungah gawmding hong gel uh a, hih thu ngaihsun dingin Chin¬Lushai Conference¬1892, Fort Willam, Calcutta ah na nei ngei uhi. Tua hunlai in Zomite politics lamah kikhanglou nailou hi. Ih gamah modern education sangmangte in hong pan uh a, Christian biakna zong hong khang hi. Hih hun apanin lam tuamtuam ah khanlohna hong om mahleh politics lamah Zomi¬te pen kilamzang thei lo¬in kiniam mahmah hong suak hi.\n(ii) 1940s hun ciangin, Zomi Ukpite’n Allied Forces toh pangkhawm in Japan gal nasat uhi. Burma leh India in suahtakna ngah ding dinmun a hong om ciangin, Mizo Union in Zosuante kigawm ding deih thu Mangkangte khut ah dolkhat na khia uhi. Hiai kum (1947) mahin, British¬Burma a om Zomi¬te leh khamtungmi tuamtuamte’n Panglong Agreement¬1947 bawlin, kum 10 khitciang a Burma potsan theih ding na ci uhi. India a om Zosuan pawlkhat te’n L.L.Peter, Suptd of Lushai Hills kimuhpih in, kum 10 khit ciang a India potsan theihna dingthu na kum uhi. Manipur a om Zosuante lakah Kuki National Assembly, Khul Union, adgte. hongpiang in, amaute’n zong Zosuante’ kigawm ding lungtup in nei uhi.\n(iv) MNF leh Government of India in kum 1986 a kilemna hong bawl ciangin, Mizoram State hong piang hi. Hiai Mizo Accord in Zosuan teng huapkhalou sakna hong piangin, Zomi National Congress(Manipur) leh People’s Congress(Mizoram) te’n movement dangkhat hong pankhia a, First World Zomi Convention¬1988 Champhai a kineihkhit ciangin, Zomi Re¬unification Organisation(ZoRO) hong phutkhia uhi (1991 in Zomi chihpen Zo ci’n khek uhi). Tuni chiang dong, ZoRO in Zosuante kigawmkikna ding deihna toh International forum tuamtuam ah, tua thute taangkoupihta uhi.\n(vi) 1990s ciangin Manipur a om Zosuante lakah minam a khanlawhna khat hong pianga, chibing(tribe) a kikhenna te’n minam suahtakna tunlou ding ahihdan leh, eimah kicihna, ‘Zomi’ min mah zanga politics saivet ding ahi cih ngaihsutna kiptak toh, khovel a Zosuante kigawmkikna ding tup pipen a a nei, Zomi Re¬unification Organisation(ZRO) hong pankhia uhi. Nam lianzaw pawlkhatin thagum zanga hong nengchip thei dinmun a om ciangin, Zomi Revolutionary Army(ZRA) hong pankhia uhi. Hiai hun lai in, Burma ah MP kitelna hong om a, Zomi National Congress pen Political Party khata nei in MP 2(two) I telching uhi.\n(vii) 2000 ciang in, khovel politics paizia zong hong kikheng hiaihiai in, Zomi¬te sungah zong civil organisations tuamtuam hong piang khia hi. Saptuam maikaite hanciamna toh Global Zomi Alliance cih bang, Manipur a tribe tuamtuamte kipawlkhopna ahi Zomi Council, banah khovel mun tuamtuam ah Zomi Innkuan, Zomi Fellowship, adgte. ipankhia theita uh hi.\nHiai a tunga I taklat thute apan, Zomi¬te’n kigawmkhopna leh vaihawmna/ki¬ukna khat a omkhop ding lunggulhin nei gige uh hi cih teltakin kimu thei hi.\nTuni’n midangte’ hong sapna min zanga political platform ineihna kum 80, revolutionary movement ipatna kum 54 vel leh Zomi min toh political party (ZNC formed at Daizang in 1972) ineihna kum 42, banah, Zomi min toh revolutionary movement I patna kum 21 bang phatheita ahihtak chiangin, minam nnasepna¬ah koitan tungta, koiteng in samlai hiam chihte kivelthakzel poimoh mahmah hi.\nAdiak kholin, ZRO I pat apan tuni chiang en leng, politics a lohcinna (political achievements) cih gen ding omlo phial bang mahleh, minam nnasepna ah naakpitakin makisawn hi:¬\n(a) Zomi cih mite’n hong pompih mahmahta a, koimun¬koigam ah Zomi kicih angtanhuai kisa theita hi. Pasian huhna toh, Zosuan khangnoute’ felna leh kipiakzohnate namdangte’n hong muh ciangin, muantham leh belhtham cing hongsa¬in, zong hong thupisim uh hi. Pasian in Isreal¬te kiangah, ‘a mei hilou in, a lu dingin kongbawl ding hi’ acih pen ei Zomi¬te adi’n zong dikpha diak kasa hi.\n(e) Zosuante’n I tawndan leh hun¬bi poimohte ngaih khawkna kineita a, Zomi Namni, Khodou Pawi, etc bang thupitakin izangkhawm theita uhi. Heutu masate zahna leh amaute phokkikna lungsim zong kineita hi.\n(h) Minam min toh kipawlkhopna tuamtuam te’n eimah septheihna lamciat ah, gam leh nam khantouhna ding deihna toh, kihanciam theita hi. Chi¬bing, khua¬bing a tuailaite kipawlkhopna tuamtuamte zong Zomi Youth Association ci’n a lianzaw/taangzaizaw in kiseem theita hi. Tuamah bangin, Zomi Siamsin (Zomi Student’ Federation), Zomi Human Rights Foundation, Zomi Literatures and Languages Society, Zomi Artists Association, Zomi Innkuan, Global Zomi Alliance, Zomi Council, adgte kinei in, mabang panin, kihanciam theita hi.\nHaksatna leh buaina tampi tuaksek mahleng, Pasian in hong nusialo in, minam adia isepnate zong a thawnaval ahihlohdan muhtheih om hi. Ahihhangin, Rabindranath Tagore in, ‘miles to go before I sleep’ (ka ihmutma in ka kalsuan ding/sep¬ding tam mahmah hi) acih bangin, eite’n zong I lungtup tangtunna ding in sep¬le¬bawl ding tampi mahin samlai hi cih phokhuai kasa hi. Thupil in, ‘tuimal neuneu kigawm in tuipi lianpi bawl hi’ acih bangin, ih omna leh kihelkhakna ciatah, minam adi’n haanciamtek leng, Pasian in hunkhat ni ciang in i lungtup hong kuitungsak ding hi. Lungdam.\nSource :Phualva Times.


url: =■ Article : A VENG THEI NAILO UKCIP GALKAP MANGTE HONG NUSIAT BUAINA ZUNGPITE -7 minutes read\nPublished on: 2021-04-03 10:47:51\nA beisa March kha 31 ni-in CRPH in 2008 Thukhunpi kiphiat siang ta hi, ci-in tangko uh a, gampi thak vai ding thusuah zong bawl uh hi. Thusuah khenpi nihna ah Federal tawh kisai thu gelh uh hi. Hih federal thu mah bulphuhin kinialna tampi hong piang pah hi. YUOPS (Yangon University Open Political Society) kihelin Federal Law Academy leh BBP Resistance cihte in amau online page te ah hih federal vai tangkona pen lem lian kei veh aw, ci-in gen tek uh hi. Tubang hun laitakin amaute man hi, khial hi, cihte koih phot ni. A khat lamah CRPH tangkonate pen hoih tak ngaihsun loin mitsinsa in pawlkhat in sang thei kha ding hi. Tubang hun laitakin amaute man hi, khial hi, cihte koih phot ni. Hih bang mite mah zong CRPH tupna a lawhcingsak dingte vive ahi uh hi.\nCRPH kalsuanzia leh makaih dan thukimpih, cih ciangin CRPH hoih nadingin CRPH tangkonate siksan kician nei-in a kawk siam zong om ding a, ahi zongin mitsi ziau in bangbang kisem ta leh hoih a sa ngiat zong a om ding mah ahi hi. Pilsinna a hoih het lo gam a khangkhia kha vive ihih manin a tung a i gen mi, pawl nihte lakah a nunung zaw pen mi a tamzaw tham hi laidep hi. Tua bang mipawlte in thu limtak ngaihsun lo, kan loin om lel mawk uh hi. Dah huai mahmah hi napi thuman i dinmun leh i phatan hi phot hi. CRPH in bangbang sem ta leh hoih ei, a cih den keei uh hangin Federal ngahtakpi ciangin federal thupomzia leh democracy kalsuanziate a sangzo takpi ding uh hiam, cih pen lunghihmawh huai hi. Sang zo lo kha mai takpi ding uh a, tua pen hong ukcip Galkap mangte hong nusiat guhnatna khat hi, a ci nuam ihi hi.\nLamkhat panin tua bang mite lungsim ah federal hong san theihna dingun 2008 Thukhunpi a kiphiatna hangin amaute noptuam nading federal thupha a omzia, 2008 Thukhunpi a siathuaizia cihte hong muh siam leh hong san siam nadingun hanciamin genpih kuppih kul hi. Tua hi kei leh CRPH in a gen peuhpeuh hoih sa khin napi federal bang a kalsuan taktak ciangin lungkim lo kik thei ding uh a, lamkal ah hong bah sak thei ding hi.\nHi bang federal thutheihna, democracy thupomziate mipi tel kim dingin kigenpih kikuppih ding, cih thu pen tu dinmun a aituam minam hamphatna a ngah Bama kici Kawlmipite tungah hi phadiak hi. Hih thului sungah thu nih gen ni. Khatna pen minam aituam hamphatna a ngah Bama Kawlmite thu hi a, nihna ah khuatang nuntakna hong tuamcip thumuhzia pawlkhat laih huai, cihte hi ding hi.\nKawlmite in minam aituam hamphatna ngah, cih pen bang ahi hiam?\nMatthew J. Walton in ‘The Wages of Burman-ness’ kici laibu a gelhna sungah Kawlmite ngah aituam hamphatna hang a buainate teltakin na gelh hi. Ama genna a tomin genkik pak le hang, “1938 kum pan kipan zanggam khuapi a om mi a tamzaw Kawlmite leh Mualtung a teng minamte in a kibangin galkapte ukcipna leh bawlsiatna thuak uh hi. Tua bangin a thuakna uh kibang hi mah ta leh Mualmite thuakna pen Kawlmite thuakna tawh kiteh thei lo hi. Mualmite in tam thuak zaw tham hi. Bawlsiatna cih ciangin thahna, khuazangbup haltumna, kuli vanpuaksakna cih bang zawhthawh bawl gawpna cihte hi. Kumpi neihsa news lianpite, TV leh radio thukizaknate ah Kawlmi ahilo Mualmite minam hihna identity mahmah melh gawp meng gawpin beisiangsak ahih kei leh a tuampi in midangte muhzia a kilamdang dingin bawl uh hi. Sang inn pilsinnate ah tualsuak minam kampau tawh laisin ding khaktan uh hi. Kawlmi ahilote peuhmah gam mi taktak hi lo bang keekin bawlnate zong bawlsiatna mah ahi hi.”\nTua bangin Mualmite in sumzon paizonna, nuntak khuasakziate ah Kawlmite mah bangin liangko kikim hamphatna a ngah nadingun amau pianpih minam hihna identity te tampi nusiat loh phamawh ciang dinmun tung to hi. Amaute pianpih kampau zang loin Bama kici Kawlpau zat loh phamawh ta hi. Gentehna in laitan nei mi lawhcing khat hihna dingin Kawlpau leh Kawllai siam loh phamawh hi. Tua banah Kawl kumpi in Mualmite pianzia leh ngeinate pen kemcing loin amau ut bangin kaisuk kaito uh hi. Nah Wah Tah hun lai-in khualzinna lam masawn nading ci-in Palaung (Kayan) mite pen gamdang mite lunglut dingin zep beh gawpin lakkhia uh hi. Palaung minamate in a ngawng uhah taukual vial uh hi, cih danin midangte muh dingin kilangsak uh hi.\nZanggam khuapi a teng Kawlmite pianzia leh ngeinate zong sang inn leh thukizaknate panin tua bang mahin gamdang mite lunglut dingin bawlin kipuah veve hi, a ci nuam om ding hi. Himah hi. Ahi zongin Mualmite zah in Kawlmite pianzia leh ngeinate pen kiphuak tawm kizem tawm gawp sam lo hi. Mualmite thuak bawlsiatna, tuambawlna leh nenniamna pen Kawlmite thuakna sangin lian zaw tham hi. Kawlmite in hih bang thute a theihlohna uh pen Kawlmite aituam ngah minam hamphatna hipah hi.\nTulaitak Kawlmi pawlkhatte in bang hangin mualmi thautawite khuapi ah hong pai-in galkapte hong dopih lo uh ahi hiam, ci uh hi. Lamet luat manin heh zawzen ta uh hi. Tua bang a heh ngawhna leh kikona in a hoih lam sangin Kawlmite leh Mualmite kikal hong kigamlasak semsem thei ding hi. Tua hangin hih buaina pen vensak mengmeng kisam ahi hi. Kawlmite dinmun panin hih bang bawlsiatna leh aituam minam hamphatna om mawk mah veh e, ci-in telin hong san theih ciang bekin minam kikal kilemna taktak hong piang pan ding hi. Hih buaina pen kin takin a manlang thei penin vensak ding vai lianpi anei ihi hi.\nUkcip Galkapte do huan phot ni, thudangte nunun phot ni… cih bang tawh lem het lo hi. Ukcip galkapte i do kawm mahin Mualmite leh Kawlmi mipite sung a om hih aituam minam hamphatna leh kibawlsiatna kinenniamnate i vensak loh phamawh hi. Bang hang hiam cih ciangin hih buaina pen Galkap mangte in hong nusiat kumtampi sung khaici a tuhsa uh hi a, Kawlmi mualmi om loin mi khempeuh adingin guhnatna suak ahi hi. A zungpi panin lot khiat loh phamawh hi. Tua hi kei leh theih loh kalin galkapte a thapia niloh i suak toto lai ding hi.\nLaih loh a phamawh khuatang kipawlnate sung a thuneihna (power relation) tuamtuamte:\nA tung a gensa bangin Kawlmite leh a dang minamte thuakna a suksiatzia kibang kim lo, cih pen Kawlmi mipite in a san theih khit uh ciangin laih loh a phamawh thu pawlkhat om to leuleu hi. Galkapte bawlsiatna i theihsa ahih hangin amaute hong khaici tuhte uh mipi lak leh minamte lakah tampi om khinin po khin ahih lam phawk ding kisam hi. Hihte laih ding ahih lam kiphawk lo thei hi. Suahtakna leh daihna tawh khuatang nuntakzia a thak i neih theih ni ciangin federal democracy tawh kituak khangthak ngaihsutzia khaici hoihte vawh kul ding hi. Tua bangin gampi thak lam loh phamawh ta ahi hi.\nTu abangin laih loh aphamawh thuneihna leh kizopziate cih ciangin minam khat leh khat kikal, mipite sung khat leh khat kikal kizopna ah thuneihnate thu a gen nuam ihi hi. Tua thuneihnate bang ci bangin khat leh khat kimemat uh hiam ensuk dih ni.\nKhuatang sungah ahuampi in mipite nuntak khuasakzia nam nih in kikhen thei hi. A neizawdeuhte leh a neilo mizawng leh mihau kikal hi. Ukna neite leh ukna a thuak mite ahi uh hi. Ukna neite in ukna a thuak mite sawt veipi a ukcip theih nadingun a lem bangbangin lam tuamtuam tawh semkhia uh hi. TV leh thukizaknate, sang innte zangin semkhia uh hi. Khat veivei tua ukna a nei mite ahih kei leh minamte gamtatzia dik a sa lo thumute leh a pau ngamte hong khang hi. Ukna nei mite gamtatzia leh a nasepnate uh pen ukna a khahsuah lohna ding uh hanciamna hi a, tua bang gamtatzia dik a salo a gen ngam mite leuleu ciangin gamtatzia leh khuatang nuntakzia a lam thak nuamte ahi uh hi.\nMitkha ah i bawl theih dingin gen leng. Gamkek Mangkangte hong tuncil lamin Mangkangte pen George kumpipa in hoih hi, Kawlmite tenna gam pen Mangkang khut nuai ah om ta ahih manin i angtang mahmah a, vang zong i nei mahmah hi, ci-in genin kipahpih hi. Tua thu pen TV leh thukizaknate akipan sang innte leh zum inn tuamtuamte ah gen ziahziah uh hi. Hih bangin ukna a nei Mangkangte lungdamna leh vang neihna pen ukna a thuak Kawlmite adingin kha vilvel ahi hi. Tua ahih manin Kawlmite sungah minam lungsim a nei tinten mi hong khangkhia pah hi. Kawlte pen minam lian, Mangkangte pen sal a hong man hong ukcipte hi, ci-in thu thangsakin lehdo ding kipan uh hi. Tu abangin hihtegel kikal a kikhung thuneihnate kizopzia power relation thu a gengen ihi hi.\nZanggam khuapi ateng Kawlmite in amau minam hihna bulphuhin sang inn laisinziate bawlin amau thumah sin dingin koih uh a, tua pen sangnaupangte in a sin uh ciangin ‘Kawlmite nasia lua,’ ci uh hi. Anawratha pen Kawlgam masa a phutpa, Bayinnaung pen Kawlgam nihna a phutpa, Alaung Phaya pen Kawlgam thumna a phutpa ci-in sinsak uh hi. Tua khit ciangin ukcip Mangkangte hun, tua hun a bei ciangin Kawlmite in a lehdo hun, cih bangin kisinsak hi. Hih bangin pilsinna sang innte ah Kawlmite thu bekbek kisin ahih manin Kawlmite nasia lua, adang minamte bel thu hi kei, cih dan khat suaksak uh hi. Mualmite tawh kisai a gen uh ciangin “Gambuppi kitapkhap lohna ding” cih bekbek hi denin Mualmite khimcip hencip uh hi. Tua bangin Mualmite pianzia leh ngeinate melh bawlin amanthan nadingin na semsem uh hi.\nZanggam Kawlmite tampi in hih bang thute pom mahmah uh a, ahi ding mah sa lel uh hi. Kilawm lo hi, dik lo hi, cih zong phawk kha nawn lo uh hi. Sang inn, thukizakna tuamtuam, sang inn laisimbute ah kumpi in tua bangin Kawlmite liat sem nading leh Mualmite maiman nading semkhia uh hi. Hong khangthak ding federal democracy gampi thak hunah hih bang kalsuanzia leh nasepnate laih loh phamawh ta ding hi.\nA tung lamah gensa bangin CRPH ii political goal pen a taksuah theih nadingin ukcip galkap mangte in khaici a tuh uh leh hong nusiat uh buaina zungpite guhnatna pen a thak tawh laih a, federal tawh a kituak nuntak dan leh kalsuanzia a thak tawh gampi lam khop loh phamawh ahi hi.\nPhoto : 1947 Kum Panglong Khuapi ah Chin State pan Panglong Thukimna suaikai a apai teng limlak. Zomite pen Myanmar gam a ohutkhiate ihi a, Myanmar gam ah Kawlmite tawh kibangin liangko kikimna leh hamphatna i ngah kim nai loh hangin innteek ihi hi.\n(Hih thului pen YUOPS te in a gelhkhiat uh hi a, Tedim Post Tanute in Zomi mit tawh a kisim ciangin a telnop dingin YUOPS Facebook Page pan hamciamin hong lehkhiat uh ahi hi).\nReference: Althusser, Louis. Ideology and Ideological State Apparatus: The Reproduction of Capitalism. 1970.\nPhilp, Janette, and David Mercer. "Commodification of Buddhism in contemporary Burma." Annals of Tourism Research 26.1 (1999): 21-54.\nSalem-Gervais, Nicolas, and Rosalie Metro. "A textbook case of nation-building: The evolution of history curricula in Myanmar." Journal of Burma Studies 16.1 (2012): 27-78.\nWalton, Matthew J. "The “wages of Burman-ness:” Ethnicity and Burman privilege in contemporary Myanmar." Journal of Contemporary Asia 43.1 (2013): 1-27.\nShare | 470 View